

IZVJEŠĆE O PROVEDBI GODIŠNJEG PLANA UPRAVLJANJA NEKRETNINAMA I POKRETNINAMA U VLASNIŠTVU REPUBLIKE HRVATSKE ZA 2025. GODINU

1. UVOD
Tri su ključna i međusobno povezana dokumenta upravljanja nekretninama i pokretninama u vlasništvu Republike Hrvatske iz nadležnosti Ministarstva prostornoga uređenja, graditeljstva i državne imovine (u daljnjem tekstu: Ministarstvo) normirana Zakonom o upravljanju nekretninama i pokretninama u vlasništvu Republike Hrvatske („Narodne novine“, broj 155/23., u daljnjem tekstu: Zakon)[footnoteRef:1] i to: Strategija upravljanja nekretninama i pokretninama u vlasništvu Republike Hrvatske, Godišnji plan upravljanja nekretninama i pokretninama u vlasništvu Republike Hrvatske i Izvješće o provedbi Godišnjeg plana upravljanja nekretninama i pokretninama u vlasništvu Republike Hrvatske. [1:  Zakon je dostupan na poveznici: https://narodne-novine.nn.hr/clanci/sluzbeni/2023_12_155_2361.html ] 


Godišnji plan upravljanja nekretninama i pokretninama u vlasništvu Republike Hrvatske za 2025. godinu („Narodne novine“ broj 115/25., u daljnjem tekstu: Godišnji plan;)[footnoteRef:2] za koji se izrađuje ovo izvješće, je dokument u kojem se putem mjera, aktivnosti i projekata precizno razrađuju elementi strateškog planiranja postavljeni u Strategiji upravljanja državnom imovinom za razdoblje 2019. - 2025. (u daljnjen tekstu: Strategija), odnosno strateški cilj održivo, ekonomično i transparentno upravljanje i raspolaganje imovinom u vlasništvu Republike Hrvatske, sve u skladu s vlasničkom politikom određenom Zakonom.  S obzirom da godišnji planovi operacionaliziraju elemente strateškog planiranja definirane u Strategiji, Godišnji plan predstavlja dokument u kojem se putem mjera, projekata i aktivnosti razrađuju elementi strateškog planiranja postavljeni u Strategiji. Za sve predložene aktivnosti u Godišnjem planu definirani su pokazatelji rezultata sa polaznim i ciljanim vrijednostima prema definiranim posebnim ciljevima.  [2: Dokument je dostupan na poveznici: https://narodne-novine.nn.hr/clanci/sluzbeni/2025_08_115_1666.html
] 


Ministarstvo jednom godišnje podnosi Vladi Republike Hrvatske Izvješće o provedbi Godišnjeg plana upravljanja nekretninama i pokretninama u vlasništvu Republike Hrvatske do 30. rujna tekuće godine za prethodnu godinu. Izvješće o provedbi Godišnjeg plana upravljanja nekretninama i pokretninama u vlasništvu Republike Hrvatske za 2025. godinu (u daljnjem tekstu: Izvješće) donosi pregled ostvarenih rezultata te provedbe aktivnosti iz Godišnjeg plana.

Izvješće obuhvaća i pregled aktivnosti u provedbi reforme za postizanje ciljne vrijednosti Nacionalnog plana oporavka i otpornosti 2021.-2026. (u daljnjem tekstu: NPOO 2021.-2026.) iz podkomponente C2.4. Unaprjeđenje upravljanja državnom imovinom. Riječ je o reformskoj mjeri naziva “Optimizacija upravljanja nekretninama u državnom vlasništvu“ koja izravno doprinosi provedbi posebnog cilja i mjera definiranih u Strategiji, odnosno smanjenju portfelja nekretnina te aktivaciji neiskorištene državne imovine.



2. ZAKONSKI I INSTITUCIONALNI OKVIR UPRAVLJANJA NEKRETNINAMA I POKRETNINAMA U VLASNIŠTVU REPUBLIKE HRVATSKE 
Upravljanje nekretninama i pokretninama u vlasništvu Republike Hrvatske regulirano je Zakonom donesenim 30. prosinca 2023., s ciljem optimizacije upravljanja i ubrzanja aktivacije neiskorištenih nekretnina u vlasništvu Republike Hrvatske. U smislu Zakona, nekretnine u vlasništvu Republike Hrvatske su: neizgrađeno građevinsko zemljište, građevine sa zemljištem za redovitu uporabu, stanovi i poslovni prostori, planinarski objekti, kamp, neprocijenjeno građevinsko zemljište, rezidencijalni objekti, nekretnine pod posebnim načinom upravljanja i nekretnine od strateškog značaja za Republiku Hrvatsku na kojima je uspostavljeno vlasništvo Republike Hrvatske.

Zakon osigurava kvalitetnije upravljanje imovinom kao i učinkovitiju aktivaciju neiskorištenih nekretnina u vlasništvu Republike Hrvatske kroz funkcionalnu i financijsku decentralizaciju poslova upravljanja nekretninama. Nadležna tijela kojima su povjereni poslovi upravljanja nekretninama su (sukladno članku 9. stavku 9. Zakona): županije, gradovi sjedišta županija, veliki gradovi, trgovačko društvo Državne nekretnine d.o.o. (u daljnjem tekstu: DN d.o.o.), javne ustanove za upravljanje nacionalnim parkovima i parkovima prirode, a koja tijela uz Ministarstvo upravljaju u ime Republike Hrvatske nekretninama u državnom vlasništvu. Decentralizacijom je omogućeno brže i učinkovitije rješavanje imovinskopravnih odnosa na državnim nekretninama u svrhu realizacije brojnih javnih, infrastrukturnih i razvojnih projekata, a sve u cilju povećanja aktivacije neiskorištene državne imovine. Sukladno Zakonu, poslovi upravljanja nekretninama i pokretninama u vlasništvu Republike Hrvatske obuhvaćaju sve sustavne i koordinirane aktivnosti i dobre prakse kojima nadležna tijela u ime Republike Hrvatske racionalno, transparentno i javno upravljaju nekretninama i pokretninama u vlasništvu Republike Hrvatske i s njima povezanim obvezama, u ime i za račun građana radi održivog razvitka Republike Hrvatske:

· izvršavanje svih vlasničkih prava i dužnosti na nekretninama i pokretninama u vlasništvu Republike Hrvatske
· raspolaganje nekretninama i pokretninama u vlasništvu Republike Hrvatske koje predstavlja sklapanje pravnih poslova čija je posljedica prijenos, otuđenje ili ograničenje prava vlasništva Republike Hrvatske u korist fizičke ili pravne osobe i to: prodaja, darovanje, osnivanje prava građenja, osnivanje prava služnosti, zakup, najam, razvrgnuće suvlasničke zajednice, zamjena te davanje na uporabu ili korištenje
· poduzimanje svih radnji u vezi s nekretninama i pokretninama u vlasništvu Republike Hrvatske s pažnjom dobrog gospodara i načelima upravljanja nekretninama i pokretninama propisanih Zakonom, radi uređenja pravnih odnosa na toj državnoj imovini
· podnošenje zahtjeva u postupcima izrade prostornih planova, suglasnosti u postupku ishođenja akata prostornoga uređenja i gradnje, etažnih elaborata, geodetskih elaborata i drugim postupcima kojima se izravno i/ili neizravno utječe na državnu imovinu
· po potrebi, utvrđivanje ili promjenu namjene nekretnina i pokretnina u vlasništvu Republike Hrvatske
· investicijsko i tekuće održavanje nekretnina i pokretnina u vlasništvu Republike Hrvatske
· poduzimanje svih aktivnosti radi ostvarenja mjera i ciljeva planiranih u aktima strateškog planiranja u odnosu na nekretnine i pokretnine u vlasništvu Republike Hrvatske.

Poslove upravljanja i raspolaganja pokretninama u vlasništvu Republike Hrvatske obavlja Ministarstvo na način da pokretnine može dati na uporabu bez naknade tijelima državne uprave ili drugim državnim tijelima korisnicima državnog proračuna Republike Hrvatske odnosno dati na uporabu bez naknade, u najam ili darovati jedinicama lokalne i područne (regionalne) samouprave (u daljnjem tekstu: JLP(R)S), ustanovama kojima je osnivač Republika Hrvatska i/ili JLP(R)S, tijelima socijalne skrbi, organizacijama civilnog društva i pravnim osobama koje imaju javne ovlasti, a koja nisu trgovačka društva u vlasništvu ili suvlasništvu Republike Hrvatske te prodati ili dati u najam pokretnine drugim fizičkim i pravnim osobama. Pokretnine koje nemaju uporabnu vrijednost ili imaju neznatnu vrijednost odnosno nisu u funkciji Ministarstvo može uništiti odnosno zbrinuti kod ovlaštenih tijela.

Ministarstvo provodi koordinaciju upravljanja nekretninama u vlasništvu Republike Hrvatske u odnosu na druga nadležna tijela kojima su povjereni poslovi upravljanja nekretninama sukladno članku 51. Zakona, a koja uključuje:
· izradu uputa ministra za postupanje nadležnim tijelima i 
· davanje očitovanja o nadležnosti za postupanje, na zahtjev nadležnog tijela u slučaju dvojbe koje je nadležno tijelo dužno postupati po pojedinom zahtjevu.

Sukladno članku 4. Zakona, nekretninama i pokretninama u vlasništvu Republike Hrvatske upravlja se učinkovito i razumno, pažnjom dobrog gospodara, sukladno načelima odgovornosti, javnosti, učinkovitosti i predvidljivosti. U pogledu načina raspolaganja nekretninama Zakonom je određeno da se istima može raspolagati javnim natječajem ili neposrednom pogodbom. Raspolaganje nekretninama vrši se uz naknadu za raspolaganje, a samo iznimno bez naknade u slučajevima propisanim Zakonom ili drugim posebnim propisima.

Zakonom su propisani i posebni načini upravljanja i raspolaganja nekretninama u vlasništvu Republike Hrvatske kako slijedi:

· raspolaganje nekretninama u državnom vlasništvu bez naknade u korist JLP(R)S-a i ustanova čiji je osnivač Republika Hrvatska i/ili JLP(R)S, u svrhu ostvarenja projekata koji su od općeg, javnog, socijalnog ili kulturnog interesa, projekata izgradnje poslovne infrastrukture za gospodarski razvoj, provođenje programa javnih politika i drugo 
· osnivanje osobne služnosti prava uporabe na nekretninama u vlasništvu Republike Hrvatske bez naknade ili darovanje nekretnina u korist organizacija civilnog društva kada je to u interesu Republike Hrvatske, a radi ostvarenja projekata od općeg, kulturnog, znanstvenog, sportskog, javnog ili socijalnog interesa
· davanje u zakup nekretnina u vlasništvu Republike Hrvatske organizacijama civilnog društva 
· upravljanje i davanje nekretnina na uporabu tijelima državne uprave i drugim korisnicima državnog proračuna Republike Hrvatske bez naknade za potrebe rada tijela državne uprave i drugih tijela koja su proračunski korisnici državnog proračuna Republike Hrvatske
· upravljanje i raspolaganje nekretninama u vlasništvu Republike Hrvatske u svrhu smještaja tijela JLP(R)S-a ili ustanova čiji je osnivač JLP(R)S bez naknade 
· stanovi za službene potrebe 
· osnivanje prava građenja i osnivanje prava služnosti bez provođenja javnog natječaja u svrhu izgradnje građevina za proizvodnju električne energije iz obnovljivih izvora energije, ako se navedene građevine grade na nekretnini u vlasništvu Republike Hrvatske 
· upravljanje viškom iskopa koji predstavlja mineralnu sirovinu 
· zamjena nekretnina u vlasništvu Republike Hrvatske s nekretninama u vlasništvu JLP(R)S, a iznimno s nekretninama u vlasništvu trećih osoba kada je to propisano posebnim zakonom
· stjecanje nekretnina i drugih stvarnih prava u korist Republike Hrvatske. 

U tablici 2.1. u nastavku prikazan je pregled upravljanja i raspolaganja nekretninama i pokretninama u vlasništvu Republike Hrvatske prema nadležnosti upravljanja odnosno izvršavanja poslova upravljanja, donositelju Odluke o pokretanju postupka raspolaganja nekretninama i Odluke o raspolaganju nekretninama i raspodjeli prihoda od raspolaganja nekretninama u vlasništvu Republike Hrvatske.

	Tablica 2.1. Upravljanje i raspolaganje nekretninama i pokretninama u vlasništvu Republike Hrvatske

	

	 
	NEKRETNINE I POKRETNINE U VLASNIŠTVU REPUBLIKE HRVATSKE:
	NADLEŽNO TIJELO  KOJE UPRAVLJA ODNOSNO IZVRŠAVA POVJERENE POSLOVE UPRAVLJANJA NEKRETNINAMA  
	PROCIJENJENA VRIJEDNOST NEKRETNINE ILI  UKUPNI IZNOS PROCIJENJENE NAKNADE
	ODLUKU O POKRETANJU POSTUPKA RASPOLAGANJA I ODLUKU O RASPOLAGANJU NEKRETNINOM DONOSI:
	RASPODJELA PRIHODA

	1.
	neizgrađeno građevinsko zemljište i građevine sa zemljištem nužnim za redovitu uporabu te građevine
	Županije
Gradovi sjedišta županija
Veliki gradovi
	<= 130.000,00 EUR
	Župan
Gradonačelnik
	60% državni proračun
20% proračun županije i 20% proračun jedinica lokalne samouprave na čijem području se nekretnina nalazi

	
	
	
	130.000,01 EUR -1.000.000,00 EUR
	Županijska skupština
Gradsko vijeće
	

	
	
	
	1.000.000,01 EUR - 1.500.000,00 EUR
	Ministar
	

	
	
	
	>1.500.000,00 EUR
	Vlada Republike Hrvatske
	

	2. 
	stanovi i poslovni prostori 
	DN d.o.o.
	<= 1.000.000,00 EUR
	DN d.o.o.
	prihodi od zakupa i najma nekretnina - 100%  DN d.o.o.
prihod od ostalih vrsta raspolaganja:
- 90% državni proračun
-10% DN d.o.o.

	
	
	
	1.000.000,01 EUR - 1.500.000,00 EUR
	Ministar
	

	
	
	
	>1.500.000,00 EUR
	Vlada Republike Hrvatske
	

	 3. 
	rezidencijalni objekti
	DN d.o.o.
	 
	 
	100% DN d.o.o.

	4.
	kamp i neprocijenjeno građevinsko zemljište
	Ministarstvo
	<= 1.500.000,00 EUR
	Ministar
	na način propisan zakonom kojim se uređuje neprocijenjeno građevinsko zemljište

	
	
	
	> 1.500.000,00 EUR
	Vlada Republike Hrvatske
	

	5.
	nekretnine pod posebnim načinom upravljanja[footnoteRef:3] [3:  Nekretnine pod posebnim načinom upravljanja su nekretnine koje su postale vlasništvo Republike Hrvatske na temelju Uredbe o zabrani raspolaganja i preuzimanju sredstava određenih pravnih osoba na teritoriju Republike Hrvatske („Narodne novine“, broj 40/92.) odnosno Zakona o zabrani raspolaganja i preuzimanju sredstava određenih pravnih osoba na teritoriju Republike Hrvatske („Narodne novine“, broj 29/94. i 35/94.) i nekretnine koje su pod zabranom raspolaganja na temelju Uredbe o zabrani raspolaganja nekretninama na teritoriju Republike Hrvatske („Narodne novine“, broj 36/91.).] 

	Ministarstvo
	 
	Ministar
	60 % državni proračun
20% proračun županije i 20% proračun jedinica lokalne samouprave na čijem području se nekretnina nalazi

	6.
	nekretnine u vlasništvu Republike Hrvatske od strateškog značaja za Republike Hrvatsku
	Ministarstvo
	<= 1.500.000,00 EUR
	Ministar
	60% državni proračun
20% proračun županije i 20% proračun jedinica lokalne samouprave na čijem području se nekretnina nalazi

	
	
	
	> 1.500.000,00 EUR
	Vlada Republike Hrvatske
	

	7.
	pokretnine
	Ministarstvo
	<= 1.500.000,00 EUR
	Ministar
	100 % državni proračun

	
	
	
	> 1.500.000,00 EUR
	Vlada Republike Hrvatske
	

	8.
	planinarski objekti
	
Javne ustanove

	Poslovi upravljanja planinarskim objektima koji se nalaze na području nacionalnog parka ili parka prirode

	
	
	Ministarstvo
	Upravljanje planinarskim objektima koji se ne nalaze na području nacionalnog parka ili parka prirode




3. STRATEŠKI CILJ, POSEBNI CILJEVI I MJERE UPRAVLJANJA NEKRETNINAMA I POKRETNINAMA U VLASNIŠTVU REPUBLIKE HRVATSKE
Strateški cilj upravljanja državnom imovinom postavljen u Strategiji glasi: održivo, ekonomično i transparentno upravljanje i raspolaganje imovinom u vlasništvu Republike Hrvatske. Navedeni strateški cilj se ostvaruje putem sedam posebnih ciljeva upravljanja državnom imovinom, od kojih se pet posebnih ciljeva odnose na upravljanje nekretninama i pokretninama u vlasništvu Republike Hrvatske:

1. Učinkovito upravljanje nekretninama u vlasništvu Republike Hrvatske
2. Učinkovito upravljanje pokretninama koje su trajno oduzete zbog počinjenja kaznenog djela
3. Harmonizacija i prijedlog novih propisa
4. Vođenje, standardizirani razvoj i unaprjeđenje sveobuhvatne interne evidencije pojavnih oblika državne imovine iz portfelja Ministarstva 
5. Priprema, izrada i izvješćivanje o provedbi akata strateškog planiranja u upravnom području upravljanja državnom imovinom

U Tablici 3.1. donosi se pregled mjera kojima se operacionaliziraju posebni ciljevi. 
Tablica 3.1. Pregled posebnih ciljeva i mjera obuhvaćenih Godišnjim planom
	POSEBNI CILJEVI
	MJERE

	Učinkovito upravljanje nekretninama u vlasništvu Republike Hrvatske
	Smanjenje portfelja nekretnina putem prodaje, razvrgnuća suvlasničkih zajednica i darovanjem

	
	Rast investicijskih projekata za aktivaciju neiskorištene državne imovine putem osnivanja prava građenja, prava služnosti, darovanja, zakupa i dodjele na uporabu

	
	Stavljanje u funkciju nekretnina prenesenih na upravljanje trgovačkom društvu DN d.o.o.

	Učinkovito upravljanje pokretninama koje su trajno oduzete zbog počinjenja kaznenog djela
	Smanjenje portfelja pokretnina putem prodaje

	
	Aktivacija pokretnina putem predaje na uporabu, najma ili zakupa u skladu s namjenom trajno oduzete imovine

	Harmonizacija i prijedlog novih propisa
	Predlaganje izmjena i dopuna važećih propisa te izrada prijedloga novih propisa za poboljšanje upravljanja nekretninama i pokretninama u vlasništvu Republike Hrvatske

	Vođenje, standardizirani razvoj i unaprjeđenje sveobuhvatne interne evidencije pojavnih oblika državne imovine iz portfelja Ministarstva 
	Uspostava sveobuhvatne interne evidencije pojavnih oblika državne imovine iz portfelja Ministarstva 

	
	Uspostava modela za upravljanje učincima od upravljanja i raspolaganja državnom imovinom

	Priprema, izrada i izvješćivanje o provedbi akata strateškog planiranja u upravnom području upravljanja državnom imovinom
	Poboljšanje upravljanja državnom imovinom putem akata strateškog planiranja u upravnom području upravljanja državnom imovinom




4. OSTVARENI PRIHODI OD UPRAVLJANJA NEKRETNINAMA I POKRETNINAMA U VLASNIŠTVU REPUBLIKE HRVATSKE
U nastavku slijedi tablica 4.1. s prikazom ostvarenih prihoda od upravljanja nekretninama i pokretninama u vlasništvu Republike Hrvatske u 2025. godini.

Tablica 4.1. Prikaz ostvarenih prihoda od upravljanja nekretninama i pokretninama u vlasništvu Republike Hrvatske za 2025. godinu
	VRSTA PRIHODA:
	CILJANA 
VRIJEDNOST 
	OSTVARENA VRIJEDNOST

	1. Prihodi od raspolaganja nekretninama i pokretninama u vlasništvu Republike Hrvatske temeljem Zakona o upravljanju nekretninama i pokretninama u vlasništvu Republike Hrvatske
	47.550.000,00
	53.407.145,34

	1.1. Prihodi državnog proračuna
	18.035.000,00
	17.771.623,30

	1.2. Prihodi proračuna županija
	1.846.000,00
	4.285.972,02

	1.3. Prihodi proračuna jedinica lokalne samouprave
	1.869.000,00
	4.285.972,02

	1.4. Prihodi trgovačkog društva DN d.o.o.[footnoteRef:4] [4:  Prema Godišnjem planu poslovanja društva DN d.o.o. za 2025. godinu i Godišnjem izvješću o poslovanju društva DN d.o.o. za 2025. godinu: https://hr-nekretnine.hr/akti/strategije-planovi-i-izvjestaji/] 

	25.800.000,00
	27.063.578,00

	2. Prihodi od raspolaganja nekretninama u vlasništvu Republike Hrvatske temeljem Zakona o neprocijenjenom građevinskom zemljištu
	13.000.000,00

	17.329.423,03

	2.1. Prihodi državnog proračuna[footnoteRef:5] [5:  Prihodi državnog proračuna uključuju i prihode koje temeljem Zakona o neprocijenjenom građevinskom zemljištu („Narodne novine“,  broj 50/20.), ostvaruje Fond za turizam
] 

	9.100.000,00
	12.130.596,12

	2.2. Prihodi proračuna županija
	1.300.000,00
	1.732.942,30

	2.3. Prihodi proračuna jedinica lokalne samouprave
	2.600.000,00
	3.465.884,61

	Ukupni prihodi (1+2)
	60.550.000,00
	70.736.568,37



U 2025. godini ostvareni su prihodi od upravljanja nekretninama i pokretninama u vlasništvu Republike Hrvatske u ukupnom iznosu od 70.736.568,37 eura od čega iznos od 53.407.145,34 eura predstavlja prihode od raspolaganja nekretninama i pokretninama u vlasništvu Republike Hrvatske temeljem Zakona dok iznos od 17.329.423,03 eura čine prihodi od raspolaganja nekretninama u vlasništvu Republike Hrvatske temeljem Zakona o neprocijenjenom građevinskom zemljištu. Od ukupnog iznosa od 70.736.568,37 eura, prihodi državnog proračuna iznose 29.902.219,42 eura, prihodi proračuna županija iznose 6.018.914,32 eura, dok prihodi proračuna jedinica lokalne samouprave iznose 7.751.856,63 eura. Prihodi trgovačkog društva DN d.o.o. ostvareni su u iznosu od 27.063.578,00 eura. 


5. PREGLED PROVEDENIH MJERA I AKTIVNOSTI U 2025. GODINI

Posebni ciljevi impliciraju programiranje pripadajućih mjera, projekata i aktivnosti koje predstavljaju operacionalizaciju posebnog cilja kao i indirektnu operacionalizaciju strateškog cilja. U nastavku ovog poglavlja navode se postignuća u provedbi posebnih ciljeva i mjera iz Godišnjeg plana za 2025. godinu. Također, Prilog 1 ovog dokumenta daje tablične prikaze ostvarenja mjera i aktivnosti Godišnjeg plana upravljanja nekretninama i pokretninama za 2025. godinu. 
· Poseban cilj 1 - „Učinkovito upravljanje nekretninama u vlasništvu Republike Hrvatske“ operacionalizirao se putem sljedećih mjera:

1.  Smanjenje portfelja nekretnina putem prodaje, razvrgnuća suvlasničkih zajednica i darovanjem
2.  Rast investicijskih projekata za aktivaciju neiskorištene državne imovine putem osnivanja prava građenja, prava služnosti, darovanja, zakupa i dodjele na uporabu
3.  Stavljanje u funkciju nekretnina prenesenih na upravljanje trgovačkom društvu DN d.o.o.

Tijekom 2025. godine, Ministarstvo je s nadležnim tijelima kojima su povjereni poslovi upravljanja nekretninama u vlasništvu Republike Hrvatske nastavilo s provedbom aktivnosti na smanjenju portfelja i aktivaciji neiskorištene državne imovine. Provedba navedenih mjera u 2025. godini obuhvatila je prvenstveno donošenje podzakonskih akata, uvođenje sustava nadzora i koordinacije upravljanja nekretninama u vlasništvu Republike Hrvatske, provedbu financijske i funkcionalne decentralizacije upravljanja nekretninama kao i uvođenje projektnog pristupa upravljanju nekretninama od strateškog značaja za Republiku Hrvatsku. 

Dodatna podrška provedbi mjera bila je i provedba projekta pod nazivom „Program optimizacije upravljanja nekretninama – Faza 2“ (in Engl. State-owned Property Management Optimisation Program – 2nd Phase)[footnoteRef:6] u okviru Instrumenta tehničke potpore Europske komisije („TSI”). Aktivnostima u sklopu projekta direktno se doprinijelo unaprjeđenju strateškog okvira za optimizaciju upravljanja i aktivacije nekretnina kojima upravlja Ministarstvo, u svrhu gospodarskog, kulturnog, društvenog, demografskog i općeg razvoja Republike Hrvatske,  uspostavi učinkovitog sustava nadzora u upravljanju nekretninama i praćenja realiziranih učinaka te je dana podrška razvoju investicijskih projekata u svrhu daljnje aktivacije neiskorištenih nekretnina u vlasništvu Republike Hrvatske.  [6: Dostupno na poveznici: https://mpgi.gov.hr/projekt-program-optimizacije-upravljanja-drzavnim-nekretninama-faza-2/17068
] 


Izvješće je u izravnoj poveznici s provedbom reforme za postizanje ciljne vrijednosti NPOO 2021.-2026.u okviru podkomponente C2.4. Unaprjeđenje upravljanja državnom imovinom. Riječ je o reformskoj mjeri naziva “Optimizacija upravljanja nekretninama u državnom vlasništvu“ kojom se kroz ispunjenje indikatora o broju sklopljenih ugovora o raspolaganju nekretninama u vlasništvu Republike Hrvatske izravno doprinijelo provedbi posebnog cilja Učinkovito upravljanje nekretninama u vlasništvu Republike Hrvatske.  Ispunjenje indikatora o broju sklopljenih ugovora o raspolaganju nekretninama u vlasništvu Republike Hrvatske aktivnostima potvrda su smanjenju portfelja nekretnina te aktivacije odnosno stavljanja u funkciju neiskorištene državne imovine.  

U tablicama u nastavku dan je pregled sklopljenih ugovora o raspolaganju nekretninama u 2025. godini.

Tablica 5.1. Pregled ugovora o raspolaganju nekretninama po nadležnim tijelima za 2025. godinu
	PREGLED UGOVORA O RASPOLAGANJU NEKRETNINAMA

	NADLEŽNO TIJELO 
	BROJ SKLOPLJENIH UGOVORA
	AKTIVIRANA POVRŠINA m²
	VRIJEDNOST UGOVORA / PROCIJENJENA VRIJEDNOST

	Ministarstvo
	184
	1.266.220,28
	11.869.907,82

	DN d.o.o.
	790
	48.480,37
	9.215.758,16

	JLP(R)S
	262
	722.313,09
	9.481.820,60

	UKUPNO
	1.236
	2.037.013,74
	30.567.486,58


Izvor: Evidencije Ministarstva

Podaci u tablici 5.1., ukazuju da je tijekom 2025. godine ukupno sklopljeno 1.236 ugovora o raspolaganju nekretninama. Od ukupnog broja ugovora Ministarstvo je sklopilo 184 ugovora, a nadležna tijela 1.052 ugovora, od čega 790 ugovora društvo DN d.o.o., dok se 262 ugovora odnose na ugovore koje su JLP(R)S sklopile kao nadležna tijela.
Navedeni podaci prikazuju uspješnu primjenu decentraliziranog modela upravljanja državnom imovinom u 2025. godini, gdje su operativna tijela preuzela većinu sklapanja ugovora, a čime se ostvaruje povećanje učinkovitosti i ubrzanja aktivacije državne imovine kroz decentralizaciju. 

Tablica 5.2. Pregled sklopljenih ugovora o raspolaganju nekretninama prema vrsti naknade za 2025. godinu
	PREGLED SKLOPLJENIH UGOVORA 

	OPIS 
	BROJ SKLOPLJENIH UGOVORA
	AKTIVIRANA POVRŠINA m²
	VRIJEDNOST UGOVORA / PROCIJENJENA VRIJEDNOST

	Sklopljeni ugovori s naknadom
	1.088
	995.273,71
	17.372.225,36

	Sklopljeni ugovori bez naknade
	148
	1.041.740,03
	13.195.261,22

	UGOVORI UKUPNO
	1.236
	2.037.013,74
	30.567.486,58

	Tabularne isprave članka 61. Zakona 
	22
	112.660,00
	0

	SVEUKUPNO
	1.258
	2.149.673,74
	30.567.486,58


Izvor: Evidencije Ministarstva

Kako je prikazano tablicom 5.2., od ukupno 1.236 sklopljenih ugovora, većinu njih odnosno 88,03% (1.088 ugovora) čine ugovori s naknadom, čija ukupna vrijednost iznosi 17,37 milijuna eura, dok je preostalih 11,97% (148 ugovora) sklopljeno bez naknade. Slijedom navedenog, velika većina sklopljenih ugovora se odnosi na naplatne pravne poslove, što izravno pridonosi fiskalnoj održivosti i generiranju prihoda za Republiku Hrvatsku te JLP(R)S. 
Pregled sklopljenih ugovora o raspolaganju nekretninama prema vrsti naknade u promatranom razdoblju pokazuje da struktura ugovora izravno odražava operativne ciljeve upravljanja državnom imovinom jer ugovori s naknadom osiguravaju stabilan i izravan financijski učinak za državni proračun i lokalnu samoupravu, dok su ugovori bez naknade realizirani su s primarnim ciljem poticanja projekata od javnog interesa, razvoja društvene i lokalne infrastrukture te sustavnog jačanja razvoja svih krajeva Republike Hrvatske.
Sukladno članku 61. Zakona, tijekom 2025. godine izdane su 22 tabularne isprave kojima je JLP(R)S te ustanovama kojih su oni osnivači preneseno pravo vlasništva na nekretninama. Svrha ovog prijenosa je pravno uređenje statusa nekretnina javne namjene (primjerice nesmetan rad ključnih društvenih i javnih ustanova - škola, vrtića, bolnica, domova zdravlja, groblja i sl.) čime se lokalnim jedinicama omogućuje samostalno upravljanje imovinom, osigurava nesmetan kontinuitet javnih usluga te otvara put novim ulaganjima i povlačenju sredstava iz fondova Europske unije. 

Tablicom 5.3. i grafikonom 5.1. daje se pregled objava javnih poziva za raspolaganje nekretninama u vlasništvu Republike Hrvatske i broja ponuđenih nekretnina za 2025. godinu. Nadležna tijela su objavila ukupno 80 javnih poziva sa ukupno 617 ponuđenih nekretnina, a najveći broj poziva objavile su županije, 45 poziva sa 194 nekretnine ponuđene na prodaju, dok je  društvo DN d.o.o. ponudilo najveći broj nekretnina, 353 nekretnine putem 15 poziva, od čega 250 poslovnih prostora za zakup te 103 nekretnine za kupoprodaju. Splitsko-dalmatinska županija objavila je i 2 javna poziva za kupnju mineralne sirovine.

Tablica 5.3. Pregled objava javnih poziva za raspolaganje nekretninama u vlasništvu Republike Hrvatske za 2025. godinu 
	Nadležno tijelo
	Broj objavljenih poziva
	Broj ponuđenih nekretnina

	Županije
	45
	194

	Gradovi sjedišta županija
	18
	66

	Veliki gradovi
	2
	4

	DN d.o.o. kupoprodaja
	5
	103

	DN d.o.o. zakup poslovnog prostora
	10
	250

	UKUPNO
	80
	617


Izvor: Evidencije Ministarstva


Grafikon 5.1. Pregled objavljenih javnih poziva i broja ponuđenih nekretnina za 2025. godinu

Izvor: Evidencije Ministarstva

U nastavku se daje osvrt na specifične napretke u provedbi ključnih mjera ovog posebnog cilja.

Mjera 1. Smanjenje portfelja nekretnina putem prodaje, razvrgnuća suvlasničkih zajednica i darovanjem

Mjera smanjenje portfelja nekretnina provodila se sklapanjem kupoprodajnih ugovora, sporazuma o razvrgnuću suvlasničkih zajednica, izdavanjem tabularnih isprava te darovanjem nekretnina. Ovom mjerom pridonijelo se i realizaciji reformske mjere R5 Optimizacija upravljanja nekretninama u državnom vlasništvu u okviru podkomponenete C2.4. Unaprjeđenje upravljanja državnom imovinom definirana NPOO 2021.-2026.. 

S tim u svezi, u tablicama u nastavku dan je pregled kupoprodajnih ugovora, sporazuma o razvrgnuću suvlasničke zajednice te sklopljenih ugovora o raspolaganju nekretninama bez naknade.

Konkretno, tablicom 5.4. daje se pregled kupoprodajnih ugovora za 2025. godinu u kojoj je sklopljeno ukupno 217 kupoprodajnih ugovora kojima su ugovorene naknade u iznosu od 9,2 milijuna eura, od čega je 134 ugovora sklopljeno na temelju prihvaćenih ponuda po objavljenim javnim natječajima/pozivima dok su neposrednom prodajom sklopljena 83 ugovora. 

	Tablica 5.4. Pregled kupoprodajnih ugovora po predmetu/vrsti prodaje za 2025. godinu

	KUPOPRODAJNI UGOVORI - NEKRETNINE - BROJ I VRIJEDNOST UGOVORA U 2025. GODINI

	VRSTA NEKRETNINE
	BROJ UGOVORA
	VRIJEDNOST

	NEPOSREDNA PRODAJA 

	Poslovni objekti
	1
	36.987,00

	Stambeni objekti
	14
	567.898,48

	Građevine sa zemljištem 
	1
	112.300,00

	Zemljišta
	52
	2.540.488,12    

	Garaže
	15
	297.250,00

	UKUPNO
	83
	3.554.923,60    

	JAVNI NATJEČAJ

	Zemljišta
	107
	3.733.255,26    

	Stambeni objekti
	14
	588.768,30

	Poslovni objekti
	9
	1.222.661,00

	Garaže
	4
	100.785,98

	UKUPNO
	134
	5.645.470,54    

	SVEUKUPNO
	217
	9.200.394,14    


Izvor: Evidencije Ministarstva

Obzirom da se smanjenje portfelja nekretnina provodi i sklapanjem ugovora o razvrgnuću suvlasničke zajednice, tablicom 5.5. daje se pregled istih. U 2025. godini ukupno je sklopljeno 64 sporazuma o razvrgnuću suvlasničke zajednice kojima su ugovorene naknade u korist Republike Hrvatske u ukupnom iznosu od 1,62 milijuna eura. Ovi postupci pridonose aktivnom upravljanju, optimizaciji i smanjenju državnog portfelja nekretnina.

Tablica 5.5. Pregled sporazuma o razvrgnuću suvlasničke zajednice za 2025. godinu
	SPORAZUMI O RAZVRGNUĆU SUVLASNIČKE ZAJEDNICE - BROJ I VRIJEDNOST UGOVORA U 2025. GODINI

	VRSTA NEKRETNINE
	BROJ  SPORAUZMA
	VRIJEDNOST

	Zemljišta
	23
	518.515,94

	Stambeni objekti 
	30
	543.744,98

	Poslovni objekti
	11
	560.994,42

	UKUPNO
	64
	1.623.255,34


Izvor: Evidencije Ministarstva

Najzastupljeniji oblik raspolaganja državnom imovinom po zahtjevima JLP(R)S je darovanje. Darovanja nekretnina uključuju istovremeno i smanjenje državnog portfelja i aktivaciju neiskorištene državne imovine, čime se potiču i ostvaruju važni gospodarski projekti i ciljevi, ali i projekti od općeg javnog ili socijalnog interesa. 

U korist JLP(R)S darovanja su moguća u sljedeće svrhe:

· za projekte izgradnje poduzetničke infrastrukture, odnosno poduzetničkih zona i  poduzetničkih potpornih institucija 
· za provođenje projekata i planova zaštite prirode, očuvanja i/ili obnove bioraznolikosti odnosno projekata poučavanja o zaštiti prirode, istraživanja i posjećivanja zaštićenih područja prirode
· za ostvarenje projekata ulaganja u skladu s posebnim zakonom
· za ostvarenje projekata koji su od općeg javnog, socijalnog ili kulturnog interesa, poput izgradnje škola, dječjih vrtića, bolnica, domova zdravlja, građevina socijalne skrbi, groblja, parkirališta, sportskih građevina, građevina za smještaj i zaštitu životinja, muzeja, memorijalnih centara i drugih sličnih građevina kojima se povećava kvaliteta života građana na području JLP(R)S 
· za ostvarenje projekata izgradnje poslovne i druge infrastrukture od osobitog značaja za gospodarski razvoj
· za provođenje programa stambenog zbrinjavanja i društveno poticane stanogradnje
· za provođenje programa integracije osoba s invaliditetom u društvo
· za provođenje programa demografske obnove
· za provođenje planova gospodarenja otpadom i
· za provođenje operativnih programa Vlade Republike Hrvatske za nacionalne manjine.

Darovanja nekretnina moguća su i u korist ustanova čiji je osnivač Republika Hrvatska i/ili JLP(R)S u svrhu ostvarenja projekata od društvenog i gospodarskog značaja, kojima se pridonosi ostvarenju ciljeva Planova razvoja JLP(R)S odnosno akata strateškog planiranja Republike Hrvatske, ali i u korist organizacija civilnog društva, kada je to u interesu Republike Hrvatske, a radi ostvarenja projekata od općeg, kulturnog, znanstvenog, sportskog, javnog ili socijalnog interesa kojima se ispunjavaju ciljevi i prioriteti definirani strateškim i planskim dokumentima, posebnim propisima ili operativnim programima Vlade Republike Hrvatske za nacionalne manjine. Nekretnine se temeljem Odluka Vlade Republike Hrvatske daruju i crkvenim institucijama, imajući u vidu obveze koje je Republika Hrvatska preuzela temeljem Zakona o potvrđivanju Ugovora između Svete Stolice i Republike Hrvatske o gospodarskim pitanjima („Narodne novine“ - Međunarodni ugovori broj 18/98.).

Tijekom 2025. godine sklopljeno je 56 ugovora o darovanju i 7 ugovora o prijenosu prava vlasništva, kojima su darovane nekretnine odnosno preneseno vlasništvo nad nekretninama ukupne procijenjene tržišne vrijednosti 12,95 milijuna eura. Od spomenutih 63 ugovora, njih 54 je sklopljeno s JLP(R)S, 1 ugovor s ustanovom čiji je osnivač JLP(R)S, 1 ugovor s crkvenom institucijom, 2 ugovora s poduzećima u 100 % vlasništvu Republike Hrvatske, 1 ugovor s pravnom osobom u vlasništvu Republike Hrvatske te 4 ugovora s ustanovom kojima je osnivač Republika Hrvatska. S Gradom Zagrebom je sklopljen i Sporazum o nagodbi za rješavanje imovinsko-pravnih odnosa u svrhu izgradnje Dječje bolnice Blato. Sporazumom je zemljište ukupne površine 523 tisuće m2 i procijenjene vrijednosti 14,4 milijuna eura postalo vlasništvo Republike Hrvatske a za polovicu vrijednosti (7,2 milijuna eura) Republika Hrvatska će u vlasništvo Gradu Zagrebu prenijeti nekretnine potrebne za izgradnju objekata od javnog interesa te je sporazumom sklopljenim 2025. godine u vlasništvo Gradu Zagrebu preneseno 5 nekretnina procijenjene vrijednosti 1,81 milijuna eura.

U cilju ostvarenja Mjere 1. u dijelu smanjenja portfelja nekretnina putem darovanja, u nastavku se u tablici 5.6. daje pregled ugovora o darovanju i prijenosu prava vlasništva po kategorijama:

Tablica 5.6. Pregled ugovora o darovanju i prijenosu prava vlasništva po svrsi i vrijednosti za 2025. godinu
	SVRHA
	VRIJEDNOST UGOVORA
	BROJ UGOVORA



	DAROVANJA CRKVENIM INSTITUCIJAMA
	1.980.000,00
	1

	GOSPODARENJE OTPADOM
	683.904,65
	6

	IZGRADNJA INFRASTRUKTURE
	1.621.204,00
	23

	JAVNI I SOCIJALNI INTERESI
	5.992.021,44
	30

	PODUZETNIČKA INFRASTRUKTURA
	369.600,00
	1

	STAMBENO ZBRINJAVANJE I DEMOGRAFSKA OBNOVA
	2.303.500,00
	2

	UKUPNO
	12.950.230,09
	63


Izvor: Evidencije Ministarstva

Prema podacima u tablici 5.6. za ostvarenje projekata od općeg javnog, socijalnog ili kulturnog interesa putem 30 sklopljenih ugovora darovane su nekretnine procijenjene vrijednosti 5,99 milijuna eura (46%). Ovom kategorijom obuhvaćena je izgradnja: škola, dječjih vrtića, bolnica, domova zdravlja, građevina socijalne skrbi, groblja, parkirališta, sportskih građevina, građevina za smještaj i zaštitu životinja, muzeja, memorijalnih centara i drugih sličnih građevina kojima se povećava kvaliteta života građana na područjuJLP(R)S. Nadalje, 23 ugovora vezano je za realizaciju infrastrukturnih projekata  (izgradnja ili rekonstrukcija komunalne infrastrukture - vode, ceste), procijenjene vrijednosti 1,62 milijun eura (13%), 6 ugovora o darovanju za provođenje planova gospodarenja otpadom (sanacija, zatvaranje ili izgradnja odlagališta otpada), procijenjene vrijednosti 684 tisuće eura (5%), 2 ugovora sklopljena su za projekte stambenog zbrinjavanja i demografske obnove, vrijednošću darovanja od 2,3 milijuna eura (18%), dok je po 1 darovanje vezano uz projekte izgradnje poduzetničke infrastrukture odnosno poduzetničkih zona (procijenjene vrijednosti nekretnina 370 tisuća eura (3%) i za darovanja crkvenim institucijama, procijenjene vrijednosti nekretnina 1,98 milijuna eura (15%). Kazano je prikazano i grafikonom 5.2. u nastavku.

Grafikon 5.2. Pregled ugovora o darovanju i prijenosu prava vlasništva po svrsi i vrijednosti za 2025. godinu

Izvor: Evidencije Ministarstva

U ukupnom broju darovanja, ističu se darovanja velike procijenjene vrijednosti darovanih nekretnina te se u nastavku izdvajaju njih pet:  

· darovanje zemljišta Općini Polača procijenjene vrijednosti 2,29 milijuna eura u svrhu provođenja programa stambenog zbrinjavanja i demografske obnove – osnivanje stambene zone „Rasti – Vitković“
· darovanje stambene zgrade Dubrovačkoj biskupiji u svrhu rekonstrukcije i obnove nekretnine s ciljem smještaja mladih obitelji i poticanja obnove i povratka života u Grad Dubrovnik, procijenjene vrijednosti 1,98 milijuna eura
· darovanje zgrade i zemljišta Gradu Metkoviću procijenjene vrijednosti 1,86 milijuna eura u svrhu obavljanja kulturnih i društvenih djelatnosti Grada Metkovića – „Dom kulture u Metkoviću“ i gradski uredi
· darovanje 5 nekretnina Gradu Zagrebu procijenjene vrijednosti 1,81 milijuna eura, sukladno Sporazumu o nagodbi za izgradnju Dječje bolnice Blato, u sljedeće svrhe: 
· izgradnja dječjeg vrtića Stenjevec, područni objekt Malešnica
· izgradnja osnovne škole Čulinec sa dvodijelnom sportskom dvoranom i dječjim vrtićem
· izgradnja zatvorenog bazena Dubrava
· uređenje Gradske knjižnice i društveno-kulturnog centra Paromlin i
· prenamjena i rekonstrukcija nekretnine za potrebe područnog objekta Dječji vrtić Leptir
· darovanje zemljišta (dio bivše vojarne dr. Ante Starčević) Gradu Jastrebarskom procijenjene vrijednosti 1,34 milijuna eura u svrhu izgradnje nogometnog igrališta i pratećih objekata.


Mjera 2. Rast investicijskih projekata za aktivaciju neiskorištene državne imovine putem osnivanja prava građenja, prava služnosti, darovanja, zakupa i dodjele na uporabu

Aktivacija nekretnina od strateškog značaja za Republiku Hrvatsku

Povećanje investicijskog potencijala aktivacijom nekretnina u vlasništvu Republike Hrvatske pokrenuto je donošenjem Odluke o nekretninama od strateškog značaja za Republiku Hrvatsku („Narodne novine“, broj 8/25.) kojom su utvrđene 32 nekretnine od strateškog značaja za Republiku Hrvatsku i od čije se uporabe, korištenja ili raspolaganja može očekivati značajna korist za Republiku Hrvatsku te nekretnine koje služe za ispunjenje obveza Republike Hrvatske, a izabrane su temeljem slijedećih kriterija za odabir:

· Regionalna distribucija: odabir projekata koji se nalaze u različitim dijelovima Republike Hrvatske, u cilju osiguranja prostorno uravnoteženog razvoja.
· Raznolikost korištenja: odabir projekata s različitim namjenama i mogućnosti razvoja višenamjenskih prostora.
· Urbana regeneracija:  odabir projekata koji obuhvaćaju zgrade i područja koja se mogu obnoviti i revitalizirati korištenjem načela kružnog gospodarstva za promicanje održivog korištenja zemljišta i upravljanja prostornim resursima.
· Potencijal za aktivaciju: odabir projekata koji su privlačni za aktivaciju od strane potencijalnih investitora i sa povoljnom vlasničkom situacijom.
· Dobrobit za širu zajednicu.

Implementacijom strateško-projektnog pristupa u 2025. godini uvodi se praksa uspješnije pripreme, promocije i u konačnici provedbe projekata na nekretninama od strateškog interesa za Republiku Hrvatsku oformljivanjem projektnih timova za pripremu, razvoj i provedbu projekata. Aktivnosti projektnog pristupa podrazumijevaju sustavan pristup razvoju pojedinačnih lokacija, izradu analiza i potrebnih studija, izradu koncepta projekta, usklađivanje s prostorno-planskom dokumentacijom i iniciranje potrebnih izmjena, izradu prijedloga proračuna projekata, upravljanje rizicima, provedbu ispitivanja tržišta (engl. Soft Market Testing) te pripremu i objavu javnih natječaja ukoliko se radi o komercijalnim projektima. Također se podrazumijeva i plan promocije investicijskih lokacija, privlačenje investitora, povećanje vidljivosti investicijskih projekata te na taj način povećava uspjeh investicijskih inicijativa. Aktivnosti na promociji investicijskih lokacija na upravljanju Ministarstva (aktivnosti informiranja, komunikacije i vidljivosti) pridonose bržoj aktivaciji nekretnina u vlasništvu Republike Hrvatske, njihovoj revitalizaciji te jačanju međunarodne prepoznatljivosti nekretnina u vlasništvu Republike Hrvatske.

U 2025. godini doneseno je osam Odluka o imenovanju projektnog tima za realizaciju projekta i to za lokacije kako slijedi: 1. Turističko razvojno područje Sv. Mikula, Rakalj, Marčana, Istarska županija; 2. Kamp Jarun, Grad Zagreb; 3. Perna, Orebić, Dubrovačko-neretvanska županija; 4. Hidrobaza, Pula, Istarska županija; 5. Turistička zona  Privlaka; 6. Kamp Peruštine Diklo, Zadar, Zadarska županija; 7. Dječje selo Promajna, Baška Voda, Splitsko-dalmatinska županija; 8. Stancija Grande, Savudrija, Istarska županija. Spomenutim Odlukama započele su aktivnosti na pripremi investicijskih projektnih prijedloga vezano uz nekretnine koje su proglašene nekretninama od strateškog značaja za Republiku Hrvatsku. Uspostava projektnog pristupa ogleda se i u praćenju provedbe realizacije sklopljenih ugovora i ispunjenja svih ugovornih obveza. 

U izvještajnom razdoblju kontinuirano se pratila provedba realizacije projekata na dvjema lokacijama i to: Kupari, Dubrovnik, Dubrovačko-neretvanska županija i Prukljan, Skradin, Šibensko-kninska županija. Ministarstvo je izdalo lokacijsku dozvolu temeljem koje investitor radi glavni projekt za ishođenje građevinske dozvole za projekt Kupari, te je investitor započeo s rušenjem   hotela Grand u Kuparima koji je srušen do razine podruma, a koji nije moguće srušiti dok se ne ukloni trafostanica Ministarstva obrane koja se nalazi u njemu. Za projekt Prukljan, investitor je izradio masterplan koji je prezentirao Ministarstvu te je pokrenuto donošenje odluke o produženju roka za realizaciju projekta. Također, u tijeku su aktivnosti rješavanja imovinsko-pravnih odnosa i stvaranja preduvjeta za raspisivanjem 5 međunarodnih javnih natječaja za realizaciju investicijskih projekata na nekretninama od strateškog značaja u vlasništvu Republike Hrvatske, a isto je u skladu sa reformom R5. Optimizacija upravljanja nekretninama u državnom vlasništvu u okviru NPOO 2021.-2026.


Provedba Zakona o neprocijenjenom građevinskom zemljištu

[bookmark: _GoBack]Od dana 2. svibnja 2020. na snazi je Zakon o neprocijenjenom građevinskom zemljištu („Narodne novine“ broj 50/20; u daljnjem tekstu: ZNGZ), kojim se uređuju imovinskopravni odnosi između vlasnika neprocijenjenog građevinskog zemljišta i vlasnika građevina koje su izgrađene na tom zemljištu, a procijenjene su u vrijednost društvenog kapitala i unesene u temeljni kapital trgovačkog društva u postupku pretvorbe i privatizacije. Riječ je o turističkom zemljištu na kojemu su izgrađeni hoteli i turistička naselja, zemljištu u kampovima i ostalom neprocijenjenom građevinskom zemljištu na kojemu su izgrađene druge građevine gospodarske namjene. Radi rješavanja imovinskopravnih odnosa na navedenom zemljištu ZNGZ-om je propisan upravni postupak pred Ministarstvom.

U razdoblju od stupanja na snagu Zakona podneseno je 400 zahtjeva te je 5 postupaka pokrenuto po službenoj dužnosti. Trgovačka društva zahtjeve su u pravilu podnosila neposredno pred istek zakonskih rokova za njihovo podnošenje te su svi zahtjevi u vrijeme njihova podnošenja bili nepotpuni. Naime, trgovačka društva dužna su za svaku pojedinu lokaciju (kamp, hotel, turističko naselje) za koju podnose zahtjev izraditi geodetski elaborat, kojima se osnivaju katastarske čestice na kojima se nalaze procijenjene građevine i katastarske čestice turističkog odnosno ostalog građevinskog zemljišta koje je procijenjeno u vrijednost temeljnog kapitala. Za 104 lokacije još uvijek nisu izrađeni potrebni geodetski elaborati. Geodetski elaborati za 71 lokaciju (od čega su 24 elaborata za kampove) trgovačka društva su izradila i dostavila ih Centru za restrukturiranje i prodaju radi izdavanja potvrde o usklađenosti geodetskog elaborata, ali takva potvrda još uvijek nije izdana.

Budući se hoteli, turistička naselja, kampovi i općenito turističko zemljište nalaze na područjima u blizini mora i morske obale, kao najčešće prethodno pitanje bez čijeg prethodnog rješavanja nije moguće provesti upravni postupak i donijeti rješenje o utvrđenju prava vlasništva sukladno ZNGZ-u jest određivanje granice pomorskog dobra. Tek kada se utvrdi granica pomorskog dobra odnosno koje čestice ili dijelovi čestica predstavljaju pomorsko dobro, može se izraditi potrebni geodetski elaborat, provesti upravni postupak pred Ministarstvom i donijeti rješenje sukladno ZNGZ-u. Time se cijeli proces rješavanja imovinskopravnih odnosa na turističkom zemljištu, ako na području na kojem se nalazi granica pomorskog dobra nije utvrđena, znatno produljuje. U 79 postupaka zapreka za rješavanje imovinskopravnih odnosa jest neodređena granica pomorskog dobra na području lokacije koja je predmetom zahtjeva.

Uzimajući u obzir iznimnu gospodarsku vrijednost rješavanja imovinskopravnih odnosa na kampovima za Republiku Hrvatsku, Ministarstvo je za 17 kampova na području kojih granica pomorskog dobra nije bila određena niti je takav postupak bio u tijeku, iniciralo pokretanje postupaka određivanja granice pomorskog dobra pred nadležnim tijelom. Od ukupno 73 kampa, za njih 27 granica pomorskog dobra još uvijek nije određena (za 18 kampova) ili je određena, ali nije evidentirana (za 9 kampova).

Unatoč činjenici da na brzinu rješavanja imovinskopravnih odnosa sukladno ZNGZ-u utječe više faktora, zahtjevi se kontinuirano rješavaju po ispunjenju potrebnih zakonskih pretpostavki i primitku potrebne dokumentacije. Od ukupno 405 upravnih postupaka, 78 je okončano donošenjem rješenja: rješenja o utvrđenju prava vlasništva, rješenja kojim se zahtjev odbija ili odbacuje ili se postupak obustavlja.  Pravomoćno je 55 rješenja, dok su protiv 23 rješenja u tijeku upravni sporovi pred nadležnim upravnim sudovima. Donesena su 2 rješenja o obuhvatu kampa, procijenjenim i neprocijenjenim dijelovima kampa i vlasnicima u kampu, za koje će se sklopiti ugovori o zakupu. Sklopljeno je 10 ugovora o zakupu za one kampove na kojima su već utvrđeni suvlasnički udjeli prema ranijem zakonu i kampove koji su u vlasništvu Republike Hrvatske.

Sukladno Uredbi o uređenju zakupa na dijelovima kampa u vlasništvu Republike Hrvatske („Narodne novine“ broj 16/24.), izdani su računi za korištenje zemljišta u kampovima za razdoblje od 2.5.2020. do 31.12.2025. te je sveukupno izdano računa u iznosu od 72,96 milijuna eura sa porezom na dodanu vrjednost, od čega u razdoblju 1.1.2025. do 31.12.2025. godine 15,12 milijuna eura,  a omjer raspodjele neto iznosa prihoda utvrđen je na sljedeći način:
· 30% - prihod državnog proračuna Republike Hrvatske / Ministarstvo;
· 40% - prihod Fonda za turizam;
· 10% - prihod JLP(R)S;
· 20% - prihod jedinica lokalne samouprave.

Do 31.12.2025. naplaćeno je ukupno 72,50 milijuna eura, od čega je u razdoblju 1.1.2025. do 31.12.2025. naplaćeno 17,33 milijun eura. Također, sklopljeno je 9 sporazuma o obročnoj otplati zakupnine na period od 4 ili 5 godina. Prve rate su naplaćene 2024. godine dok je 970 tisuća eura preostalo za platiti sukladno dospijećima po sporazumima do 2029. godine. Veći iznos naplate u odnosu na redovne mjesečne rate odnosi se na ovrhe po dugovanju dva kampa kojima je u cijelosti naplaćeno redovno dugovanje i cjelokupan iznos po sporazumu o obročnoj otplati – 508 tisuća eura dok je jedan kamp unaprijed izvršio cjelokupnu uplatu iznosa po sporazumu – 1,21 milijun eura. Izrađen je i Izvještaj koji obuhvaća ukupno 79 kampova, zemljišta koja su u većinskom vlasništvu Republike Hrvatske od kojih je 69 kampova (87%) iz pretvorbe, a 10 (13%) ih je dano u zakup temeljem ugovora. Najveći broj kampova, njih 34, nalazi se u Istarskoj županiji (43%), a 25 kampova u Primorsko-goranskoj županiji (32%).

Aktivnosti vezane za imovinsko-pravne postupke

U svrhu učinkovitog upravljanja državnom imovinom kontinuirano se provode aktivnosti i radnje radi zaštite imovinsko pravnih interesa Republike Hrvatske u sudskim i drugim postupcima u kojima Republiku Hrvatsku zastupa Državno odvjetništvo Republike Hrvatske kroz davanje očitovanja, dostavljanje dokumentacije, iniciranje postupaka radi zaštite imovinsko pravnih interesa Republike Hrvatske. Navedeni sporovi se odnose na sporove iz neriješenih odnosa pretvorbe i privatizacije; neriješenih imovinskih odnosa raspolaganja nekretninama sa upisanim društvenim vlasništvom;  postupci radi utvrđenja prava vlasništva; naplate naknade za bespravno korištenje državne imovine, sporovima vezano za neriješene odnose oko gospodarenja viškom iskopa mineralne sirovine te praćenje postupaka naplate potraživanja koja su preuzeta od Hrvatske agencije za osiguranje depozita u postupcima sanacije banaka. Također, Ministarstvo zastupajući interese Republike Hrvatske sudjeluje i u velikom broju zemljišnoknjižnih ispravih postupaka, zatim povezivanja, obnove i osnivanja zemljišnih knjiga.  
Tijekom 2025. godine Ministarstvo je iniciralo pokretanje 100 postupaka radi predaje posjeda i naplate naknade za korištenje državne imovine koja se koristi od strane neovlaštenih korisnike, a navedeni postupci se kontinuirano provode sukladno organizacijskim mogućnostima u slučajevima kad se utvrdi neovlašteno korištenje državne imovine.    

Mjera 3. Stavljanje u funkciju nekretnina prenesenih na upravljanje trgovačkom društvu DN d.o.o.

Aktivacija državne imovine provodila se i kroz mjeru stavljanja u funkciju nekretnina prenesenih na upravljanje trgovačkom društvu DN d.o.o. koje je u 100 % vlasništvu Republike Hrvatske i pravna osoba od posebnog interesa za Republiku Hrvatsku a koje upravlja stanovima, poslovnim prostorima i rezidencijalnim objektima, u vlasništvu Republike Hrvatske, koje su mu predane na upravljanje od strane Ministarstva. Također društvo DN d.o.o. raspolaže stanovima i poslovnim prostorima u obliku prodaje i razvrgnuća suvlasničke zajednice. Do 31.12.2025. društvo DN d.o.o. je od Ministarstva primilo na postupanje 3.549 zahtjeva (2.680 za stanove te 869 za poslovne prostore i garaže) koji se odnose na postupke kupoprodaje, razvrgnuća suvlasničke zajednice i rješavanje imovinsko-pravnog statusa nekretnine. Također, društvo DN d.o.o. je do 31.12.2025. samostalno zaprimilo ukupno 620 zahtjeva za kupnju nekretnina i razvrgnuće suvlasničke zajednice (476 zahtjeva za kupnju te 144 zahtjeva za razvrgnuće suvlasničke zajednice). 
Pregled provedenih natječaja po vrstama nekretnina u 2025. godini prikazan je tablicom 5.7. u nastavku. 

Tablica 5.7. Pregled provedenih natječaja po vrstama nekretnina u 2025. godini – DN d.o.o.
	DN d.o.o. – PRODAJA STANOVA I POSLOVNIH PROSTORA, ZAKUP POSLOVNIH PROSTORA 

	VRSTA NEKRETNINE
	BROJ POZIVA
	BROJ PONUĐENIH NEKRETNINA
	BROJ PRIHVAĆENIH PONUDA
	IZNOS PRIHVAĆENIH PONUDA
	RAZLIKA POSTIGNUTOG IZNOSA I POČETNE CIJENE

	Prodaja - stanovi/ poslovni prostori
	5
	103
	46
	2.868.567,83
	781.677,83

	Zakup - poslovni prostori
	10
	250
	128
	1.214.619,60
	644.948,40

	UKUPNO
	15
	353
	174
	4.083.187,43
	1.426.626,23


Izvor: Evidencije Ministarstva / DN d.o.o.

Tijekom 2025. godine društvo DN d.o.o. je objavilo 5  javnih poziva za podnošenje ponuda za kupnju nekretnina - stanova i poslovnih prostora u vlasništvu Republike Hrvatske. Od ukupno 82 nekretnine oglašene na prodaju i za koje su javni pozivi završeni, prihvaćeno je 46 ponuda čija vrijednost iznosi 2,87 milijuna eura i za 781,68 tisuća eura je veća od zbroja njihovih početnih cijena. Također, u izvještajnom razdoblju objavljeno je 10  javnih poziva za podnošenje ponuda za zakup poslovnih prostora u vlasništvu Republike Hrvatske, završeno je 10 javnih poziva na kojima je od 250 ponuđenih poslovnih prostora prihvaćeno 128 ponuda čija ponuđena vrijednost godišnje zakupnine iznosi 1,21 milijun eura i za 645 tisuća eura je veća od zbroja početnih godišnjih zakupnina.


· Poseban cilj 2 - „Učinkovito upravljanje pokretninama koje su trajno oduzete zbog počinjenja kaznenog djela“ operacionalizirao se putem sljedećih mjera:
1. Smanjenje portfelja pokretnina putem prodaje
2. Aktivacija pokretnina putem predaje na uporabu, najma ili zakupa u skladu s    namjenom trajno oduzete imovine.

Ministarstvo upravlja imovinom koja je u kaznenom postupku odlukom tijela nadležnog po posebnom zakonu privremeno oduzeta okrivljeniku ili s njim povezanim osobama, kao imovinska korist ostvarena kaznenim djelom odnosno protupravnom radnjom, ili kao predmet namijenjen ili uporabljen za počinjenje kaznenog djela odnosno kao predmet koji je nastao počinjenjem kaznenog djela. Ministarstvo raspolaže pokretninama koje su privremeno oduzete u kaznenim postupcima i predane Ministarstvu na upravljanje te učinkovito upravlja predmetnim pokretninama. Provedba aktivnosti u okviru mjera ovog posebnog cilja doprinosi učinkovitom upravljanju trajno oduzetim pokretninama. Time se osigurava cjelovit i učinkovit sustav upravljanja trajno oduzetim pokretninama, uz istodobno ostvarenje planiranih fiskalnih učinaka te povećanje stupnja iskorištenosti imovine kroz njezino stavljanje u funkciju.
U nastavku se daje kratki osvrt na specifične napretke u provedbi ključnih mjera ovog cilja.

Mjera 1. Smanjenje portfelja pokretnina putem prodaje

Provedbom ove mjere pridonosi se smanjenju portfelja pokretnina putem prodaje te se ostvaruju prihodi za državni proračun. Nadalje, ova mjera je provedena prodajom pokretnina temeljem provedenog javnog natječaja. U tu svrhu je tijekom 2025. godine provedeno 5 javnih poziva i prodana ukupno 81 pokretnina u vrijednosti 405.800,00 eura.

Mjera 2. Aktivacija pokretnina putem predaje na uporabu, najma ili zakupa u skladu s namjenom trajno oduzete imovine

Predmetnom mjerom osigurava se stavljanje u funkciju one imovine koja se ne prodaje, prvenstveno putem korištenja i prijenosa prava upravljanja drugim državnim tijelima. S tim u vezi, tijekom 2025. godine doneseno je 9 odluka o prijenosu prava korištenja drugim državnim tijelima, 4 odluke o davanju na korištenje za potrebe Ministarstva prostornoga uređenja, graditeljstva i državne imovine te je sklopljeno 6 sporazuma o prijenosu prava upravljanja državnim tijelima čime je u funkciju stavljeno 19 pokretnina procijenjene vrijednosti 242.276,14 eura. 




· Poseban cilj 3 - „Harmonizacija i prijedlog novih propisa“ operacionalizirao se kroz slijedeću mjeru:

Mjera 1. Predlaganje izmjena i dopuna važećih propisa te izrada prijedloga novih propisa za poboljšanje upravljanja nekretninama i pokretninama u vlasništvu Republike Hrvatske.

Provedba ove mjere u 2025. godini, odnosila se na izradu i predlaganje podzakonskih propisa koji se donose temeljem Zakona, kao i temeljem Zakona o zakupu i kupoprodaji poslovnog prostora („Narodne novine“, br. 125/11., 64/15., 112/18. i 123/24.). Tijekom 2025. godine u proceduru Vlade Republike Hrvatske upućeni su i doneseni slijedeći podzakonski propisi kojima se uređuje upravljanje nekretninama u vlasništvu Republike Hrvatske[footnoteRef:7]: [7: 7 Dokumenti su dostupni na poveznici: https://mpgi.gov.hr/pristup-informacijama-16/zakoni-i-ostali-propisi/podrucje-upravljanja-drzavnom-imovinom/10964


] 


· Uredba o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu darovanja („Narodne novine“, broj 35/25.),
· Uredba o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu prodaje, razvrgnuća suvlasničke zajednice, zamjene, davanja u zakup ili najam te stjecanja nekretnina i drugih stvarnih prava u korist Republike Hrvatske („Narodne novine“, broj 64/25.),
· Uredba o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu osnivanja prava građenja i prava služnosti („Narodne novine“, broj 83/25.),
· Uredba o postupcima koji prethode sklapanju pravnih poslova raspolaganja pokretninama u vlasništvu Republike Hrvatske („Narodne novine“, broj 104/25.), 
· Uredba o uvjetima i načinima upravljanja privremeno oduzetom imovinom („Narodne novine“, broj 120/25.) te
· Odluka o nekretninama od strateškog značaja za Republiku Hrvatsku („Narodne novine“, broj 8/25.)

U okviru provedbe koordinacije upravljanja nekretninama u vlasništvu Republike Hrvatske u odnosu na druga nadležna tijela kojima su temeljem Zakona kojim se uređuje upravljanje nekretninama u vlasništvu Republike Hrvatske povjereni poslovi upravljanja, izrađena je 51 uputa za postupanje i 10 očitovanja o nadležnosti za postupanje. Nadalje, izdano je 318 mišljenja na zaprimljene akte drugih tijela državne uprave kao rezultat sudjelovanja u postupku izrade prijedloga propisa ili izmjena i dopuna postojećih propisa čiji su stručni nositelji druga tijela državne uprave. 


· Poseban cilj 4 - „Vođenje, standardizirani razvoj i unaprjeđenje sveobuhvatne interne evidencije pojavnih oblika državne imovine iz portfelja Ministarstva“ operacionalizirao se kroz slijedeće mjere:
1. Uspostava sveobuhvatne interne evidencije pojavnih oblika državne imovine iz portfelja Ministarstva
2. Uspostava modela za upravljanje učincima od upravljanja i raspolaganja državnom imovinom.

Ovaj strateški cilj provodio se u skladu s NPOO 2021.-2026., komponentom C2. Javna uprava, pravosuđe i državna imovina, podkomponenta C2.3. Digitalna transformacija društva i javne uprave Reformska mjera 3 Uspostava jedinstvenog kontakt centra za sve e-javne usluge za pružanje korisničke podrške, investicija I7 - Unapređenje sustava prostornoga uređenja, graditeljstva i državne imovine kroz digitalizaciju putem aktivnost Nadogradnja Informacijskog sustava prostornoga uređenja i državne imovine te unutar iste aktivnosti izrada Internog registra nekretnina (u daljnjem tekstu: IRN) i e-Javnog natječaja. Također se provodio u skladu s reformskom mjerom R5 - Optimizacija upravljanja nekretninama u državnom vlasništvu, u okviru podkomponente C2.4. Unaprjeđenje upravljanja državnom imovinom, s ciljem stvaranja preduvjeta za sustavno i učinkovito upravljanje nefinancijskom državnom imovinom kroz povećanje komercijalizacije nekretnina, smanjenja portfelja, poticanja investicija i aktivaciju neiskorištenih nekretnina u razvojne projekte. U okviru reformske mjere razvila se i aplikacija Učinci raspolaganja državnim nekretninama (u daljnjem tekstu: URDN) za praćenje i upravljanje učincima od upravljanja nekretninama u državnom vlasništvu. 

U nastavku se daje kratki osvrt na specifične napretke u provedbi ključnih mjera ovog cilja. 

Mjera 1. Uspostava sveobuhvatne interne evidencije pojavnih oblika državne imovine iz portfelja Ministarstva 

Temeljem članka 47. Zakona, izrađen je IT sustav IRN s e-Javnim natječajem koji je sastavni dio Informacijskog sustava prostornoga uređenja (u daljnjem tekstu: ISPU). IT rješenje predstavlja uspostavu elektroničke veze s bazama podataka drugih tijela državne uprave i institucija (povezivanje s vanjskim web servisima) te će s JLP(R)S osigurati veću vjerojatnost i sistemsku kontrolu podataka, jasniji nadzor nad aktivnostima upravljanja nekretninama i odlukama o korištenju nekretnina. Tijekom 2025. godine održano je preko 80 radionica u svrhu definiranja i unapređenja procesa upravljanja i raspolaganja nekretninama u vlasništvu Republike Hrvatske sukladno zakonu i podzakonskim propisima koji uređuju područje upravljanja državnom imovinom a održane su i edukacije u regionalnim centrima (Split, Zagreb, Rijeka, Osijek, Varaždin) za djelatnike Ministarstva, JLP(R)S-a, DN-a i drugih dionika. IRN je u potpunosti povezan sa zemljišnim knjigama i katastrom. Sustav je razvijen, ali još nije pušten u produkciju, trenutno je u tijeku migracija podataka.

Mjera 2. Uspostava modela za upravljanje učincima od upravljanja i raspolaganja državnom imovinom

Izrađena je aplikacija URDN za praćenje i upravljanje učincima od upravljanja nekretninama u državnom vlasništvu koja je u primjeni od početka 2025. godine. IT sustav predstavlja osnovu za kvalitetno strateško i operativno upravljanje na način da se putem aplikacije, nakon izvršenog raspolaganja nekretninama u obliku darovanja, dodjele na uporabu, osnivanja prava služnosti i osnivanja prava građenja, putem sustava prikuplja, zapisuje i obrađuje širi set financijskih i nefinancijskih podataka vezanih uz samu svrhu izvršenog raspolaganja i učinka istog, te se izrađuju predefinirani izvještaji. Predmetni izvještaji omogućiti će transparentno donošenje i ocjenu donošenja odluka u upravljanju i raspolaganju pojavnim oblicima nekretninama u državnom vlasništvu. U bazi podataka, do kraja 2025. godine, unesene su 273 ugovorne strane sa 853 sklopljena ugovora o raspolaganju nekretninama. Izrada Izvještaja o učincima raspolaganja iz prethodnih godina planirana je za drugi kvartal 2026. godine.
Platforma URDN puštena je u produkcijski rad te se pristupilo prikupljanju podataka u cilju praćenja učinaka ugovora nakon izvršenog raspolaganja.




· Poseban cilj 5 - „Priprema, izrada i izvješćivanje o provedbi akata strateškog planiranja u upravnom području upravljanja državnom imovinom“ operacionalizirao se putem slijedeće mjere:

Mjera 1. Poboljšanje upravljanja državnom imovinom putem akata strateškog planiranja u upravnom području upravljanja državnom imovinom

Provedba ovog posebnog cilja predstavlja kontinuitet dosadašnjih višegodišnjih aktivnosti u izradi akata strateškog planiranja i izvještajima o provedbi istih te njihovom doprinosu u provedbi povezanih hijerarhijski nadređenih akata strateškog planiranja. Provedba ovog posebnog cilja odnosila se na: 

· izradu nacrta prijedloga dugoročnih i kratkoročnih akata strateškog planiranja u području upravljanja nekretninama i pokretninama u vlasništvu Republike Hrvatske. U 2025. godini izrađeni su nacrti prijedloga Strategije upravljanja nekretninama i pokretninama u vlasništvu Republike Hrvatske za razdoblje 2026. - 2035. i Godišnjeg plan upravljanja nekretninama i pokretninama za 2026. godinu. 
· pripremu sektorskog doprinosa u provedbi Nacionalne razvojne strategije Republike Hrvatske do 2030. godine i predstavljanje Ministarstva u radnim skupinama osnovanim za tu svrhu kao i na ostale aktivnosti koordinatora za strateško planiranje u upravnom području upravljanja nekretninama i pokretninama u vlasništvu Republike Hrvatske u okviru sudjelovanja u radu Mreže koordinatora
· praćenje i izvještavanje o provedbi reformskih mjera podkomponente C2.4. Unaprjeđenje upravljanja državnom imovinom iz NPOO 2021.-2026. i horizontalnu aktivnost sudjelovanja na međuresornim i koordinacijskim sastancima.


2

PRILOG I.
Tablični prikazi ostvarenja mjera i aktivnosti Godišnjeg plana upravljanja nekretninama i pokretninama za 2025. godinu
	POSEBAN CILJ 1: Učinkovito upravljanje nekretninama u vlasništvu Republike Hrvatske

	MJERA 1: Smanjenje portfelja nekretnina putem prodaje, razvrgnuća suvlasničkih zajednica i darovanjem 

	AKTIVNOSTI/
NAČIN OSTVARENJA
	POKAZATELJI REZULTATA 
	POČETNA VRIJEDNOST 
	CILJANA VRIJEDNOST 
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	1. Sklapanje ugovora o realizaciji investicijskih projekata
(nositelj: Ministarstvo)
	Broj objavljenih javnih natječaja
	0
	2
	0
	Natječaj za prodaju vile Svežanj u k.o. Kostrena Lucija je u 2025. godini doveden u završnu fazu te je u siječnju 2026. donesena Odluka o pokretanju postupka prodaje dijela nekretnine javnim nadmetanjem putem usmene javne dražbe. U ožujku 2026. je provedena usmena javna dražba;
Natječaj za prodaju Spomen doma Kumrovec je u 2025. doveden do završne faze te je Odluka o prodaji nekretnine donesena u drugom kvartalu 2026. 

	2. Sklapanje ugovora o kupoprodaji za građevine i neizgrađeno građevinsko zemljište temeljem provedenog javnog natječaja odnosno neposrednom pogodbom
(nositelj: Ministarstvo i nadležna tijela)
	Broj objavljenih javnih natječaja
	21
	45
	65
	U izvještajnom razdoblju objavljeno je 65 javnih poziva sa ukupno 264 ponuđene nekretnine. Najveći broj poziva objavile su županije i to 45 poziva sa 194 nekretnine ponuđene na prodaju, dok su gradovi sjedišta županija objavili 18 poziva sa 66 ponuđenih nekretnina te veliki gradovi koji su objavili 2 poziva sa 4 ponuđene nekretnine na prodaju. Od ukupno sklopljenih 161 kupoprodajnih ugovora, 159 ugovora vrijednosti 5,15 milijuna eura sklopljeno je po provedenim javnim natječajima i neposrednom pogodbom. Dodatno, Ministarstvo  je sklopilo 2 ugovora neposrednom pogodbom.

	
	Broj sklopljenih ugovora o kupoprodaji
	75
	62
	161
	

	
	Vrijednost sklopljenih ugovora o kupoprodaji
	5.401.216,76
	6.100.000,00
	6.423.030,38
	

	3. Sklapanje sporazuma o razvrgnuću suvlasničke zajednice za građevine i neizgrađeno građevinsko zemljište
(nositelj: nadležna tijela)
	Broj sklopljenih sporazuma
	22
	8
	23
	U izvještajnom razdoblju sklopljena su 23 sporazuma o razvrgnuću suvlasničke zajednice ukupne vrijednosti suvlasničkog dijela Republike Hrvatske 518,5 tisuća eura.

	
	Vrijednost razvrgnute imovine prema sklopljenim sporazumima
	1.487.208,81
	850.000,00
	518.515,94
	

	AKTIVNOSTI/
NAČIN OSTVARENJA
	POKAZATELJI REZULTATA 
	POČETNA VRIJEDNOST.
	CILJANA VRIJEDNOST 
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	4. Sklapanje ugovora o darovanju (nositelj: Ministarstvo i nadležna tijela)
	Broj sklopljenih ugovora o darovanju i prijenosu prava vlasništva
	32
	40
	63  
	Tijekom 2025. godine sklopljeno je 56 ugovora o darovanju i 7 ugovora o prijenosu prava vlasništva, kojima su darovane nekretnine odnosno preneseno vlasništvo nad nekretninama ukupne procijenjene tržišne vrijednosti 12,95 milijuna eura. 54 ugovora sklopljeno je s JLP(R)S, 1 ugovor s ustanovom čiji je osnivačJLP(R)S, 1 ugovor s crkvenom institucijom, 2 ugovora s poduzećima u 100 % vlasništvu Republike Hrvatske, 1 ugovor s pravnom osobom u vlasništvu Republike Hrvatske, 4 ugovora s ustanovom kojima je osnivač Republika Hrvatska. Sa Gradom Zagrebom je sklopljen i Sporazum o nagodbi za rješavanje imovinsko-pravnih odnosa u svrhu izgradnje Dječje bolnice Blato. Sporazumom je zemljište ukupne površine 523 tisuće m2 i procijenjene vrijednosti 14,4 milijuna eura postalo vlasništvo Republike Hrvatske a za polovicu vrijednosti (7,2 milijuna eura) Republika Hrvatska će u vlasništvo Gradu Zagrebu prenijeti nekretnine potrebne za izgradnju objekata od javnog interesa te je sporazumom sklopljenim 2025. godine u vlasništvo Gradu Zagrebu preneseno 5 nekretnina procijenjene vrijednosti 1,81 milijuna eura.

	5. Izdavanje tabularnih isprava
(nositelj: Ministarstvo)
	Broj izdanih tabularnih isprava u korist JLP(R)S sukladno članku 61. Zakona
	11
	40
	22
	Tijekom 2025. godine izdane su 22 tabularne isprave za upis prava vlasništva JLP(R)S na nekretninama u vlasništvu Republike Hrvatske. 

	6. Prijenos prava upravljanja
(nositelj: Ministarstvo)
	Broj sklopljenih sporazuma o prijenosu prava upravljanja s drugim tijelima državne uprave
	12
	6
	14
	U izvještajnom razdoblju sklopljeno je 14 sporazuma o prijenosu prava upravljanja nekretninama Ministarstva s drugim tijelima državne uprave.


Napomena: Početnu vrijednost pokazatelja rezultata predstavlja ostvarenu vrijednost na dan 31. prosinca 2024., ciljanu vrijednost predstavlja planirana vrijednost na dan 31. prosinca 2025. godine, a ostvarena vrijednost predstavlja pokazatelj rezultata na dan 31. prosinca 2025.

	POSEBAN CILJ 1: Učinkovito upravljanje nekretninama u vlasništvu Republike Hrvatske

	MJERA 2: Rast investicijskih projekata za aktivaciju neiskorištene državne imovine putem osnivanja prava građenja, prava služnosti, darovanja, zakupa i dodjele na uporabu

	AKTIVNOSTI/
NAČIN OSTVARENJA
	POKAZATELJI REZULTATA 
	POČETNA VRIJEDNOST 
	CILJANA VRIJEDNOST 
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	1. Priprema investicijskih projekata na nekretninama od strateškog značaja za Republiku Hrvatsku (nositelj: Ministarstvo)
	Broj investicijskih projektnih prijedloga u pripremi
	0
	6
	8
	U 2025. godini doneseno je osam Odluka o imenovanju projektnog tima za realizaciju projekta i to za lokacije kako slijedi: 1. Turističko razvojno područje Sv. Mikula, Rakalj, Marčana, Istarska županija; 2. Kamp Jarun, Grad Zagreb; 3. Perna, Orebić, Dubrovačko-neretvanska županija; 4. Hidrobaza, Pula, Istarska županija; 5. Turistička zona Privlaka; 6. Kamp Peruštine Diklo, Zadar, Zadarska županija; 7. Dječje selo Promajna, Baška Voda, Splitsko-dalmatinska županija; 8. Stancija Grande, Savudrija, Istarska županija. 
Spomenutim Odlukama započele su aktivnosti na pripremi investicijskih projektnih prijedloga vezano uz nekretnine koje su proglašene nekretninama od strateškog značaja za Republiku Hrvatsku.



	2. Sklapanje ugovora o realizaciji investicijskih projekata
(nositelj: Ministarstvo)
	Broj objavljenih javnih natječaja
	0
	1
	0
	Natječaj za nekretninu u k.o. Privlaka nije realiziran zbog promjene pristupa prilikom raspolaganja nekretninama od strateškog značaja za Republiku Hrvatsku. U 2025. godini je donesena Odluka o imenovanju projektnog tima za pripremu projekta Privlaka. Zadaća projektnog tima je između ostalog i izrada predinvesticijske studije za koje je Ministarstvo u drugom kvartalu 2026. godine pokrenulo otvoreni postupak javne nabave.



	3. Praćenje izvršenja sklopljenih ugovora o realizaciji investicijskih projekata (nositelj: Ministarstvo)
	Broj projekata za koje se prati izvršenje ugovornih obveza temeljem sklopljenih ugovora o realizaciji projekata
	2
	2
	2
	U 2025. godini kontinuirano se pratila provedba realizacije projekata na dvjema lokacijama i to: Kupari, Dubrovnik, Dubrovačko-neretvanska županija i Prukljan, Skradin, Šibensko-kninska županija.


	AKTIVNOSTI/
NAČIN OSTVARENJA
	POKAZATELJI REZULTATA 
	POČETNA VRIJEDNOST 
	CILJANA VRIJEDNOST 
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	4. Uređenje imovinskopravnih odnosa na neprocijenjenom građevinskom zemljištu
(nositelj: Ministarstvo)
	Broj donesenih rješenja o utvrđenju prava vlasništva na turističkom zemljištu na kojemu su izgrađeni hoteli i turistička naselja, kampovima i ostalom neprocijenjenom građevinskom zemljištu
	4
	8
	5
	U 2025. godini doneseno je 30 rješenja u upravnim postupcima temeljem Zakona o neprocijenjenom građevinskom zemljištu ("Narodne novine" broj 50/20.): 5 rješenja o utvrđenju prava vlasništva na turističkom zemljištu na kojemu su izgrađeni hoteli i turistička naselja te ostalom neprocijenjenom građevinskom zemljištu i 25 rješenja kojima se zahtjev za donošenje rješenja o utvrđenju prava vlasništva odbacuje, odbija ili se postupak obustavlja, ovisno o činjenicama i okolnostima utvrđenima u tijeku postupka. 

	
	Broj donesenih rješenja kojima se zahtjev za donošenje rješenja o utvrđenju prava vlasništva odbacuje, odbija ili se postupak obustavlja
	4
	4
	25
	

	5. Sklapanje ugovora o osnivanju prava služnosti
(nositelj: nadležna tijela)
	Broj sklopljenih ugovora o osnivanju prava služnosti
	19
	26
	24
	Sklopljeno je 13 ugovora o osnivanju prava služnosti bez naknade sa komunalnim tvrtkama u vlasništvu JLP(R)S te Republike Hrvatske tvrtkama u svrhu izgradnje infrastrukture te 11 ugovora s naknadom u svrhu služnosti puta i eksploatacije mineralne sirovine.

	6. Sklapanje ugovora o osnivanju prava građenja
(nositelj: nadležna tijela)
	Broj sklopljenih ugovora o osnivanju prava građenja
	1
	3
	2
	Sklopljena su 2 ugovora o osnivanju prava građenja bez naknade sa komunalnim tvrtkama u vlasništvu JLP(R)S u svrhu izgradnje vodoopskrbnih sustava.

	7. Sklapanje ugovora o dodjeli na uporabu (nositelj: Ministarstvo)
	Broj sklopljenih ugovora o dodjeli na uporabu
	49
	54
	45
	U 2025. godini sklopljeno je 45 ugovora kojima su na uporabu dodijeljene nekretnine od čega su po 34 ugovora nekretnine na uporabu dodijeljene za smještaj tijela državne uprave i drugih korisnika državnog proračuna.

	8. Sklapanje ugovora o zakupu sa organizacijama civilnog društva
(nositelj: Ministarstvo)
	Broj sklopljenih ugovora o zakupu 
	20
	200
	85
	Sklopljeno je 85 ugovora o zakupu poslovnog prostora sa organizacijama civilnog društva - kulturnim, znanstvenim, braniteljskim, humanitarnim i sportskim udrugama kao i savezima nacionalnih manjina.

	9. Sklapanje ugovora o darovanju
(nositelj: Ministarstvo i nadležna tijela)
	Broj sklopljenih ugovora o darovanju i prijenosu prava vlasništva
	32
	40
	63 
	Sklopljeno je 56 ugovora o darovanju i 7 ugovora o prijenosu prava vlasništva sveukupne procijenjene vrijednosti darovanih nekretnina od 12,95 milijuna eura.

	AKTIVNOSTI/
NAČIN OSTVARENJA
	POKAZATELJI REZULTATA 
	POČETNA VRIJEDNOST 
	CILJANA VRIJEDNOST 
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	10. Ulaganje u nekretnine 
(nositelj: Ministarstvo)
	Broj nekretnina koje su predmet ulaganja
	4
	4
	4
	U izvještajnom razdoblju odvijala se konstrukcijska, energetska i cjelovita obnova, odnosno ukupna realizacija gradilišta u skladu sa postavljenim vremenskim i financijskim planom za četiri zgrade javne namjene. Cjelovita obnova zgrade u Ulici Ivana Dežmana 10 i zgrade Prilaz Gjure Deželića 7 je i dovršena u 2025. godini, dok se za zgradu u Republike Austrije 20 i zgradu Ilica 25-27 predviđa završetak radova obnove u 2026. godini.

	11. Stjecanje nekretnina u svrhu smještaja tijela državne uprave
(nositelj: Ministarstvo)
	Sklopljen pravni posao
	1
	1
	0
	Dio nekretnine Poslovni kompleks Vjesnik uništen je požaru stoga su se trebale poduzete radnje u svrhu otklanjanja opasnosti, a sve sukladno rješenju Državnog inspektorata. Obzirom na promijenjene okolnosti postupak stjecanja suvlasničkih dijelova nije okončan, ali je Ministarstvo naručilo od Visokog procjeniteljskog povjerenstva izradu novog procjembenog elaborata.

	12. Pripremne radnje u svrhu utvrđenja mogućnosti za raspolaganje sukcesijskom imovinom
(nositelj: Ministarstvo)
	Broj nekretnina u pripremi
	0
	10
	1
	U izvještajnom razdoblju je u sklopu pripremnih radnji odrađena procjena vrijednosti za jednu nekretninu koja je predmet raspolaganja sukcesijskom imovinom.  


	13. Upravljanje planinarskim objektima
	Sklopljeni ugovori o korištenju planinarskih objekata sa Hrvatskim planinarskim savezom odnosno planinarskom udrugom članicom Hrvatskog planinarskog saveza
	0
	74
	17
	
17 ugovora o korištenju i održavanju planinarskih objekata bez naknade sklopljeno je sa planinarskim društvima, članicama Hrvatskog planinarskog saveza.



	
	Donesena Odluka ministra o visini zakupnine planinarskih objekata
	0
	1
	1
	Ministar je donio Odluku o davanju u zakup dijela planinarskog doma izgrađenog na zemljištu u vlasništvu Republike Hrvatske 5. svibnja 2025. godine
 


Napomena: Početnu vrijednost pokazatelja rezultata predstavlja ostvarenu vrijednost na dan 31. prosinca 2024., ciljanu vrijednost predstavlja planirana vrijednost na dan 31. prosinca 2025. godine, a ostvarena vrijednost predstavlja pokazatelj rezultata na dan 31. prosinca 2025.


	POSEBAN CILJ 1: Učinkovito upravljanje nekretninama u vlasništvu Republike Hrvatske

	MJERA 3: Stavljanje u funkciju nekretnina prenesenih na upravljanje trgovačkom društvu .DN d.o.o.

	AKTIVNOSTI/
NAČIN OSTVARENJA
	POKAZATELJI REZULTATA 
	POČETNA VRIJEDNOST 
	CILJANA VRIJEDNOST 
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	1. Komercijalizacija stanova, poslovnih prostora i rezidencijalnih objekata
	Broj objavljenih javnih natječaja za zakup
	Poslovni prostori: 10
	Poslovni prostori: 10
	10
	Tijekom 2025. godine objavljeno je 10 javnih natječaja za zakup poslovnih prostora i 5 javnih natječaja za prodaju nekretnina.
Sklopljeno je 442 ugovora o zakupu poslovnih prostora od čega 115 ugovora putem javnog natječaja i 327 ugovora o zakupu neposredno. Sklopljeno je 256 ugovora o najmu stanova.
Sklopljeno je 56 ugovora o kupoprodaji nekretnina od čega 29 ugovora putem javnog natječaja i 27 ugovora sklopljenih neposrednom pogodbom te temeljem Odluke o prodaji stanova u vlasništvu Republike Hrvatske i sklopljen je 41 sporazum o razvrgnuću suvlasničke zajednice.

	
	Broj nekretnina koje su objavljene na javnom natječaju za zakup
	Poslovni prostori: 292
	Poslovni prostori: 240
	250
	

	
	Broj sklopljenih ugovora temeljem javnih natječaja za zakup
	Poslovni prostori: 174
	Poslovni prostori: 168
	115
	

	
	Broj objavljenih javnih natječaja za kupoprodaju
	0
	5
	5
	

	
	Broj nekretnina koje su objavljene na javnom natječaju za kupoprodaju
	Stanovi: 0
Poslovni prostori: 0
	Stanovi: 30
Poslovni prostori: 70
	105
	

	
	Broj sklopljenih ugovora o kupoprodaji temeljem provedenog javnog natječaja, neposrednom pogodbom i temeljem Odluke o prodaji stanova u vlasništvu Republike Hrvatske ("Narodne novine" br. 78/21. i 38/24.)
	Stanovi: 0
Poslovni prostori: 0
	Stanovi: 50
Poslovni prostori: 50
	56
	

	
	Vrijednost sklopljenih ugovora o kupoprodaji
	Stanovi:
0,00
Poslovni prostori:
0,00
	Stanovi:
3.000.000,00
Poslovni prostori:
2.400.000,00
	2.777.363,76
	

	
	Broj sklopljenih sporazuma o razvrgnuću suvlasničke zajednice
	Stanovi: 0
Poslovni prostori: 2
	Stanovi: 30
Poslovni prostori: 40
	41
	

	
	Vrijednost razvrgnute imovine prema sklopljenim sporazumima o razvrgnuću suvlasničke zajednice
	Stanovi:
0,00 
Poslovni prostori:
1.410,00
	Stanovi:
1.300.000,00
Poslovni prostori:
3.100.000,00
	1.104.739,40
	

	AKTIVNOSTI/
NAČIN OSTVARENJA
	POKAZATELJI REZULTATA 
	POČETNA VRIJEDNOST 
	CILJANA VRIJEDNOST 
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	2. Reguliranje pravnog odnosa s postojećim korisnicima nekretnina
	Broj sklopljenih ugovora o najmu/zakupu po kategorijama nekretnina 
	Stanovi: 214
Poslovni prostori: 54
	Stanovi: 100
Poslovni prostori: 220
	Stanovi: 256
Poslovni prostori: 327
	Tijekom 2025. godine neposredno je sklopljeno 327 ugovora o zakupu poslovnih prostora. Također je sklopljeno je 256 ugovora o najmu stanova.

	3. Naplata potraživanja
	Vrijednost izdanih faktura s osnove korištenja nekretnina
	25.028.853,08
	28.630.478,00
	27.379.315,51
	U 2025. godini vrijednost izlaznih faktura s osnove korištenja nekretnina iznosi 27.379.315,51 euro što je 86% naplate s osnove korištenja nekretnina.

	
	Postotak naplate s osnove korištenja nekretnina
	82%
	85%
	86%
	

	4. Ulaganja u nekretnine
	Broj nekretnina koje su predmet ulaganja (investicijsko i tekuće ulaganje)
	Stanovi: 98
Poslovni prostori: 92
Rezidencije: 11
	Stanovi: 350
Poslovni prostori: 200
Rezidencije: 8
	367
	U 2025. godini izvršeno je investicijsko ulaganje i/ili tekuće održavanje u 367 nekretnina na upravljanju te su nastavljene aktivnosti sveobuhvatne i energetske obnove Palače Pongratz (rezidencijalna nekretnina, Visoka 22, Zagreb).


Napomena: Početnu vrijednost pokazatelja rezultata predstavlja ostvarenu vrijednost na dan 31. prosinca 2024., ciljanu vrijednost predstavlja planirana vrijednost na dan 31. prosinca 2025. godine, a ostvarena vrijednost predstavlja pokazatelj rezultata na dan 31. prosinca 2025.

	POSEBAN CILJ 2: Učinkovito upravljanje pokretninama koje su trajno oduzete zbog počinjenja kaznenog djela

	MJERA 1: Smanjenje portfelja pokretnina putem prodaje

	AKTIVNOSTI/
NAČIN OSTVARENJA
	POKAZATELJI REZULTATA 
	POČETNA VRIJEDNOST 
	CILJANA VRIJEDNOST 
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	1. Prodaja temeljem provedenog javnog natječaja
	Broj donesenih Odluka o prodaji*
	65
	60
	81
	U 2025. godini prodano je ukupno 81 pokretnina, što je više od ciljne vrijednosti, čime je ostvaren prihod za državni proračun u iznosu od 405.800,00 eura. Provedeno je 5 javnih poziva.

	
	Vrijednost prodane imovine uplaćena u državni proračun Republike Hrvatske
	146.693,30
	40.000,00
	405.800,00
	

	
	Broj provedenih javnih natječaja
	3
	3
	5
	

	Napomena: Početnu vrijednost pokazatelja rezultata predstavlja ostvarenu vrijednost na dan 31. prosinca 2024., ciljanu vrijednost predstavlja planirana vrijednost na dan 31. prosinca 2025. godine, a ostvarena vrijednost predstavlja pokazatelj rezultata na dan 31. prosinca 2025.



	MJERA 2: Aktivacija pokretnina putem predaje na uporabu, najma ili zakupa u skladu s namjenom trajno oduzete imovine

	AKTIVNOSTI/
NAČIN OSTVARENJA
	POKAZATELJI REZULTATA 
	POČETNA VRIJEDNOST 
	CILJANA VRIJEDNOST 
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	1. Donošenje Odluka o davanju pokretnina na uporabu, najam ili zakup u skladu s namjenom trajno oduzete imovine
	Broj donesenih Odluka
	15
	5
	19
	U 2025. godini predajom na uporabu i prijenosom prava upravljanja državnim tijelima stavljeno je u funkciju 19 pokretnina procijenjene vrijednosti 242.276,14 eura što je više od ciljne vrijednosti. 

	
	Broj provedenih javnih natječaja/neposredne provedbe
	9
	5
	5
	


Napomena: Početnu vrijednost pokazatelja rezultata predstavlja ostvarenu vrijednost na dan 31. prosinca 2024., ciljanu vrijednost predstavlja planirana vrijednost na dan 31. prosinca 2025. godine, a ostvarena vrijednost predstavlja pokazatelj rezultata na dan 31. prosinca 2025.


	POSEBAN CILJ 3: Harmonizacija i prijedlog novih propisa 

	MJERA 1: Predlaganje izmjena i dopuna važećih propisa te izrada prijedloga novih propisa za poboljšanje upravljanja nekretninama i pokretninama u vlasništvu Republike Hrvatske

	AKTIVNOSTI/
NAČIN OSTVARENJA
	POKAZATELJI REZULTATA 
	POČETNA VRIJEDNOST 
	CILJANA VRIJEDNOST.
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	1. Izrada zakonskih i podzakonskih prijedloga kojima se uređuje upravljanje nekretninama i pokretninama u vlasništvu Republike Hrvatske te predlaganje izmjena i dopuna postojećih propisa kojima se uređuje upravljanje nekretninama u vlasništvu Republike Hrvatske 
	Broj prijedloga zakonskih promjena i prijedloga novih propisa upućenih u proceduru Vlade Republike Hrvatske
	3
	12**
	6
	U 2025. godini upućeni su u proceduru Vlade Republike Hrvatske i doneseni slijedeći podzakonski propisi: Uredba o postupcima koji prethode sklapanju pravnih poslova raspolaganja pokretninama u vlasništvu Republike Hrvatske, Uredba o uvjetima i načinima upravljanja privremeno oduzetom imovinom, Uredba o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu razvrgnuća suvlasničke zajednice, zamjene, davanja u zakup ili najam te stjecanja nekretnina i drugih stvarnih prava u korist Republike Hrvatske, Uredba o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu darovanja, Uredba o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu osnivanja prava građenja i prava služnosti te Odluka o nekretninama od strateškog značaja za Republiku Hrvatsku. Također, u 2025. godini, za Uredbu o mjerilima, kriterijima i načinu davanja na uporabu stanova za službene potrebe i Uredbu o kriterijima, mjerilima i postupku davanja u zakup nekretnina u vlasništvu Republike Hrvatske organizacijama civilnoga društva, provedene su aktivnosti u okviru postupka njhove pripreme radi upućivanja u proceduru Vlade Republike Hrvatske. U izvještajnoj godini izrađeni su i Pravilnik o sadržaju izvještaja o učincima upravljanja nekretninama u vlasništvu Republike Hrvatske, Pravilnik o sadržaju i načinu vođenja Internog registra nekretnina, Odluka o korištenju rezidencijalnih objekata u vlasništvu Republike Hrvatske te Uredba o izmjenama i dopunama Uredbe o kupoprodaji poslovnoga prostora u vlasništvu Republike Hrvatske. 

	AKTIVNOSTI/
NAČIN OSTVARENJA
	POKAZATELJI REZULTATA 
	POČETNA VRIJEDNOST 
	CILJANA VRIJEDNOST 
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	2. Provedba koordinacije upravljanja nekretninama u vlasništvu Republike Hrvatske u odnosu na druga nadležna tijela kojima su temeljem Zakona kojim se uređuje upravljanje nekretninama u vlasništvu Republike Hrvatske povjereni poslovi upravljanja (izrada uputa za postupanje te u slučaju dvojbe, na zahtjev nadležnog tijela, davanje očitovanje o nadležnosti za postupanje)

	Broj izrađenih uputa za postupanje
	47
	60
	51
	Ostvarena vrijednost pokazatelja rezultata (51 izrađena uputa za postupanje) predstavlja 100 % ispunjenost zaprimljenih zahtjeva za postupanjem u izvještajnoj godini.

	
	Broj očitovanja o nadležnosti za postupanje
	8
	30
	10
	Ostvarena vrijednost pokazatelja rezultata (10 izrađenih očitovanja o nadležnosti za postupanje) predstavlja 100% ispunjenost zaprimljenih zahtjeva za postupanjem u izvještajnoj godini.

	3. Sudjelovanje u postupku izrade prijedloga novih propisa ili izmjena i dopuna postojećih propisa čiji su stručni nositelji druga tijela državne uprave
	Broj izdanih mišljenja na zaprimljene akte
	275
	250
	318
	U izvještajnom razdoblju redovito se sudjelovalo u postupcima  izrade prijedloga novih propisa ili izmjena i dopuna postojećih propisa čiji su stručni nositelji druga tijela državne uprave. U prilog tome ide 318 izdanih mišljenja na zaprimljene akte.


Napomena: Početnu vrijednost pokazatelja rezultata predstavlja ostvarenu vrijednost na dan 31. prosinca 2024., ciljanu vrijednost predstavlja planirana vrijednost na dan 31. prosinca 2025. godine, a ostvarena vrijednost predstavlja pokazatelj rezultata na dan 31. prosinca 2025.

	POSEBAN CILJ 4: Vođenje, standardizirani razvoj i unaprjeđenje sveobuhvatne interne evidencije pojavnih oblika državne imovine iz portfelja Ministarstva 

	MJERA 1: Uspostava sveobuhvatne interne evidencije pojavnih oblika državne imovine iz portfelja Ministarstva 

	AKTIVNOSTI/
NAČIN OSTVARENJA
	POKAZATELJI REZULTATA 
	POČETNA VRIJEDNOST 
	CILJANA VRIJEDNOST 
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	1. Uspostava, vođenje, održavanje i unapređenje IRN-a
	Broj provedenih edukacija za korisnike ISPU, modula Interni registar nekretnina u obliku konferencijskih predavanja i interaktivnih radionica 
	63
	12
	10
	Tijekom 2025. godine se radi osiguravanja pravilnog funkcioniranja ISPU i učinkovitog rada u svim njegovim modulima, kontinuirano provodila edukacija korisnika u svrhu osposobljavanja dionika procesa za učinkovitije korištenje IRN-a. Cilj je bio upoznati ih s novim funkcionalnostima i poboljšanjima sustava te bolja primjena informacijskih tehnologija u komunikaciji između građana, poduzetnika i javne uprave. 

	
	Broj izrađenih novih internih akata za poslovne procese upravljanja i raspolaganja nekretninama koji se provode unutar Internog registra nekretnina
	0
	4
	0
	IRN sada je u potpunosti povezan sa zemljišnim knjigama i katastrom. Sustav je razvijen, ali još nije pušten u produkciju, trenutno je u tijeku migracija podataka. Izradi internih akata za poslovne procese pristupiti će se po izvršenom testiranju sustava.


Napomena: Početnu vrijednost pokazatelja rezultata predstavlja ostvarenu vrijednost na dan 31. prosinca 2024., ciljanu vrijednost predstavlja planirana vrijednost na dan 31. prosinca 2025. godine, a ostvarena vrijednost predstavlja pokazatelj rezultata na dan 31. prosinca 2025.













	MJERA 2: Uspostava modela za upravljanje učincima od upravljanja i raspolaganja državnom imovinom

	AKTIVNOSTI/
NAČIN OSTVARENJA
	POKAZATELJI REZULTATA 
	POČETNA VRIJEDNOST 
	CILJANA VRIJEDNOST.
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	1. Praćenje učinaka od raspolaganja nekretninama putem aplikacije URDN***
	Izvještaj o učincima raspolaganja nekretninama putem postupaka darovanja, davanja na uporabu, osnivanja prava služnosti te osnivanja prava građenja
	0
	1
	0
	Po puštanju platforme URDN u produkcijski rad u 2024. godini, u 2025. godini pristupilo se prikupljanju podataka o administratorima ugovornih strana koji će upisom u platformu dostavljati podatke kojima je definirano praćenje učinaka od raspolaganja nekretninama. Predmetno izvješće za 2025. godinu nije izrađeno obzirom da brojni subjekti/ugovorne strane nisu dostavili tražene podatke u sustav.


Napomena: Početnu vrijednost pokazatelja rezultata predstavlja ostvarenu vrijednost na dan 31. prosinca 2024., ciljanu vrijednost predstavlja planirana vrijednost na dan 31. prosinca 2025. godine, a ostvarena vrijednost predstavlja pokazatelj rezultata na dan 31. prosinca 2025.


	POSEBAN CILJ 5: Priprema, izrada i izvješćivanje o provedbi akata strateškog planiranja u upravnom području upravljanja državnom imovinom

	MJERA 1: Poboljšanje upravljanja državnom imovinom putem akata strateškog planiranja u upravnom području upravljanja državnom imovinom

	AKTIVNOSTI/
NAČIN OSTVARENJA
	POKAZATELJI REZULTATA
	POČETNA VRIJEDNOST 
	CILJANA VRIJEDNOST 
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	1. Provedba reformske mjere: Uspostava strateškog okvira za upravljanje nekretninama i pokretninama u vlasništvu Republike Hrvatske iz Nacionalnog srednjoročnog fiskalno-strukturnog plana Republike Hrvatske za razdoblje 2025.-2028.
	Donesena Strategija za razdoblje 2026.-2035.
	0
	1
	0
	Po Odluci o pokretanju postupka izrade Strategije za razdoblje 2026. – 2035. iz rujna 2024. godine, u 2025. godini izrađen je Nacrt prijedloga Strategije za razdoblje 2026. - 2035. Metodologija izrade dokumenta bila je participativna, s uključenim širokim krugom zainteresiranih dionika u cilju postizanja konsenzusa i usklađenosti djelovanja svih dionika u upravljanju nekretninama i pokretninama u vlasništvu Republike Hrvatske. Tijekom 2025. završena je procedura zaprimanja mišljenja u prethodnom postupku, a u 2026. godine dokument je prošao i savjetovanje sa zainteresiranom javnošću. Strategije za razdoblje 2026. – 2035. je donesena u srpnju 2026. godine.

	AKTIVNOSTI/
NAČIN OSTVARENJA
	POKAZATELJI REZULTATA
	POČETNA VRIJEDNOST 
	CILJANA VRIJEDNOST 
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	2. Priprema i izrada Prijedloga Godišnjeg plana upravljanja nekretninama i pokretninama u vlasništvu Republike Hrvatske  
	Donesen Godišnji plan upravljanja nekretninama i pokretninama za 2026. godinu
	0
	1
	0
	U 2025. godini pokrenute su i odrađene aktivnosti izrade Prijedloga Godišnjeg plana upravljanja nekretninama i pokretninama za 2026. godinu. Nastavno na Nacrt prijedloga Strategije upravljanja nekretninama i pokretninama u vlasništvu Republike Hrvatske za razdoblje 2026.-2035. izrađen je i Prijedlog Godišnjeg plana upravljanja nekretninama i pokretninama za 2026. godinu. U izradi predmetnog dokumenta, Ministarstvo je uključilo i nadležna tijela. Početkom 2026. godine dokument je prošao i savjetovanje sa zainteresiranom javnošću. 



	3. Priprema i izrada Provedbenog programa Ministarstva za razdoblje 2025.-2028.
	Donesen Provedbeni program Ministarstva  za razdoblje 2025.-2028.
	0
	1
	1
	Provedbeni program Ministarstva prostornoga uređenja, graditeljstva i državne imovine za razdoblje od 2025. do 2028. godine donesen u srpnju 2025. godine sadržava 41 mjeru koje za cilj imaju pružiti odgovore na izazove i razvojne potrebe iz deset područja i to: Graditeljstvo, Prostorni razvoj, Prostorno uređenje, Stambena politika, Stambeno zbrinjavanje, Poticana stanogradnja, Energetska učinkovitost, Obnova, Razvoj informacijskih sustava i digitalizacija te Upravljanje nekretninama i pokretninama. Provedbeni program predmet je javne objave i dostupno je na mrežnim stranicama Ministarstva. U izradi Provedbenog programa sudjelovale su sve uprave Ministarstva, Zavod za prostorni razvoj, društvo DN d.o.o. te Agencija za promet nekretninama. U skladu sa Uredbom o unutarnjem ustrojstvu Ministarstva, sve stručne poslove koordinacije procesa izrade i izvješćivanja o provedbi Provedbenog programa za mandatno razdoblje proveo je Sektor za strateško planiranje, EU projekte, regulativu i izvještavanje te u okviru Sektora, Služba za strateško planiranje i EU projekte. 

	AKTIVNOSTI/
NAČIN OSTVARENJA
	POKAZATELJI REZULTATA
	POČETNA VRIJEDNOST NA DAN 31.12.2024.
	CILJANA VRIJEDNOST NA DAN 31.12.2025.
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	4. Priprema i izrada Izvješća o provedbi Provedbenog programa Ministarstva u upravnom području upravljanja državnom imovinom
	Doneseno Godišnje izvješće o provedbi Provedbenog programa Ministarstva za razdoblje 2021.-2024., izmjene i dopune (lipanj 2022.)
	1
	1
	1
	Godišnje izvješće o provedbi Provedbenog programa Ministarstva za 2024. godinu doneseno je u ožujku 2025. godine. Izvješće je predmet javne objave i dostupno je na mrežnim stranicama Ministarstva.  Godišnje izvješće o provedbi Provedbenog programa Ministarstva za 2024. godinu izrađeno je u svrhu ispunjavanja obveze utvrđene Zakonom o sustavu strateškog planiranja i upravljanja razvojem Republike Hrvatske („Narodne novine“, br. 123/17. i 151/22.) kojim je propisano da tijelo državne uprave izvješćuje Koordinacijsko tijelo u sustavu strateškog planiranja i upravljanja razvojem Republike Hrvatske (Ministarstvo regionalnoga razvoja i fondova Europske unije) o provedbi provedbenog programa. 

	5. Izrada izvještaja o napretku u provedbi Nacionalne razvojne strategije Republike Hrvatske do 2030. godine (NRS 2030) u dijelu upravnog područja upravljanja nekretninama i pokretninama u vlasništvu Republike Hrvatske
	Izrađeno Izvješće o napretku u provedbi Nacionalne razvojne strategije Republike Hrvatske do 2030. godine i dostavljeno Koordinacijskom tijelu 
	1
	1
	1
	U skladu s obvezom izrade Godišnjeg izvješća o napretku u provedbi Nacionalne razvojne strategije Republike Hrvatske do 2030. godine, propisanom Zakonom o sustavu strateškog planiranja i upravljanja razvojem Republike Hrvatske te u skladu s Uputom za izradu godišnjeg izvješća o napretku u provedbi Nacionalne razvojne strategije, u kolovozu 2025. godine izrađen je sektorski doprinos Ministarstva za izradu Godišnjeg izvješća o napretku u provedbi Nacionalne razvojne strategije Republike Hrvatske do 2030. godine, za 2024. godinu te je uradak dostavljen Koordinacijskom tijelu (Ministarstvu regionalnoga razvoja i fondova Europske unije).

	AKTIVNOSTI/
NAČIN OSTVARENJA
	POKAZATELJI REZULTATA
	POČETNA VRIJEDNOST NA DAN 31.12.2024.
	CILJANA VRIJEDNOST NA DAN 31.12.2025.
	OSTVARENA VRIJEDNOST POKAZATELJA REZULTATA
	OPIS STATUSA PROVEDBE

	6. Praćenje i izvještavanje o provedbi reformske mjere R5 - Optimizacija upravljanja nekretninama u državnom vlasništvu podkomponente C2.4. Unaprjeđenje upravljanja državnom imovinom iz NPOO 2021.-2026., aktivnosti sudjelovanja na međuresornim i koordinacijskim sastancima  te vođenje projekata u području upravljanja nekretninama u vlasništvu Republike Hrvatske
	Mjesečna izvješća o provedbi reformske mjere R5 - Optimizacija upravljanja nekretninama u državnom vlasništvu podkomponente C2.4
	12
	12
	12
	U 2025. godini, redovito se putem eNPOO sustava izvještavalo na mjesečnoj osnovi, o napretku u provedbi reformske mjere R5 – Optimizacija upravljanja nekretninama u državnom vlasništvu, podkomponente C2.4. Unaprjeđenje upravljanja državnom imovinom.


Napomena: Početnu vrijednost pokazatelja rezultata predstavlja ostvarenu vrijednost na dan 31. prosinca 2024., ciljanu vrijednost predstavlja planirana vrijednost na dan 31. prosinca 2025. godine, a ostvarena vrijednost predstavlja pokazatelj rezultata na dan 31. prosinca 2025.


* Prilikom prodaje imovine koja je predmet ovog posebnog cilja izdaju se računi temeljem kojih kupci obavljaju prijenos vlasništva. 
** Ciljana vrijednost za broj prijedloga zakonskih promjena i prijedloga novih propisa upućenih u proceduru Vlade Republike Hrvatske uključuje: Uredba o mjerilima, kriterijima i načinu davanja na uporabu stanova za službene potrebe, Uredba o kriterijima, mjerilima i postupku davanja u zakup nekretnina u vlasništvu Republike Hrvatske organizacijama civilnoga društva, Uredba o postupcima koji prethode sklapanju pravnih poslova raspolaganja pokretninama u vlasništvu Republike Hrvatske, Uredba o uvjetima i načinima upravljanja privremeno oduzetom imovinom, Uredba o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu razvrgnuća suvlasničke zajednice, zamjene, davanja u zakup ili najam te stjecanja nekretnina i drugih stvarnih prava u korist Republike Hrvatske, Uredba o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu darovanja, Uredba o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu osnivanja prava građenja i prava služnosti, Uredba o izmjenama i dopunama Uredbe o kupoprodaji poslovnoga prostora u vlasništvu Republike Hrvatske, Odluka o nekretninama od strateškog značaja za Republiku Hrvatsku Odluka o korištenju rezidencijalnih objekata u vlasništvu Republike Hrvatske, Pravilnik o sadržaju izvještaja o učincima upravljanja nekretninama u vlasništvu Republike Hrvatske i Pravilnik o sadržaju i načinu vođenja Internog registra nekretnina.
***Aplikacija URDN je rezultat provedbe u okviru NPOO Republika Hrvatska 2021.-2026 reformske mjere R5 Optimizacija upravljanja nekretninama u državnom vlasništvu, podkomponente C2.4. Unaprjeđenje upravljanja državnom imovinom kojom se je razvila metodologija za upravljanje učincima od upravljanja i raspolaganja  nekretninama u vlasništvu Republike Hrvatske, identificirali ključni financijski i nefinancijski pokazatelji učinaka te je izrađena navedena aplikacija za praćenje učinaka od raspolaganja nekretninama bez naknade putem postupaka  darovanja, davanja na uporabu, osnivanja prava služnosti te osnivanja prava građenja.



Broj javnih poziva i ponuđenih nekretnina
Broj objavljenih poziva	
Županije	Gradovi sjedišta županija	Veliki gradovi	DN d.o.o. kupoprodaja	DN d.o.o. zakup poslovnog prostora	45	18	2	5	10	Broj ponuđenih nekretnina	[VALUE]

Županije	Gradovi sjedišta županija	Veliki gradovi	DN d.o.o. kupoprodaja	DN d.o.o. zakup poslovnog prostora	194	66	4	103	250	

Zbroj od VRIJEDNOST UGOVORA
GODIŠNJA	[CATEGORY NAME]
15%
[CATEGORY NAME]
[PERCENTAGE]
[CATEGORY NAME]
[PERCENTAGE]
[CATEGORY NAME]
[PERCENTAGE]
[CATEGORY NAME]
[PERCENTAGE]
[CATEGORY NAME]
[PERCENTAGE]

DAROVANJA CRKVENIM INSTITUCIJAMA	GOSPODARENJE OTPADOM	IZGRADNJA INFRASTRUKTURE	JAVNI I SOCIJALNI INTERESI	PODUZETNIČKA INFRASTRUKTURA	STAMBENO ZBRINJAVANJE I DEMOGRAFSKA OBNOVA	0.15289303635839879	5.2810231574812121E-2	0.1251872737961523	0.46269613731627524	2.8540033453567773E-2	0.17787328750079373	Broj od VRIJEDNOST UGOVORA	
DAROVANJA CRKVENIM INSTITUCIJAMA	GOSPODARENJE OTPADOM	IZGRADNJA INFRASTRUKTURE	JAVNI I SOCIJALNI INTERESI	PODUZETNIČKA INFRASTRUKTURA	STAMBENO ZBRINJAVANJE I DEMOGRAFSKA OBNOVA	1	6	23	30	1	2	

